Awọn aṣofin Ondo ti da awọn ẹgbẹ wọn mẹrin ti wọn yọ nipo pada

Oluṣẹyẹ Iyiade, Akurẹ Ile-igbimọ aṣofin ipinlẹ Ondo ti ni kawọn aṣofin mẹrin ti wọn da duro ni nnkan bii oṣu mẹrin sẹyin pada si aaye wọn lẹyẹ-o-ṣọka. Igbakeji olori ile tẹlẹ, Ọnọrebu Irọju Ogundeji, olori awọn ọmọ ile to kere ju, Tọmide Akinribido, Adewinlẹ Adewale Williams to n ṣoju awọn eeyan ijọba ibilẹ Iwọ-Oorun Ondo kin-in-ni àti Abilekọ Favour Tomowewo lati ijọba ibilẹ Ilajẹ ni wọn da duro ninu oṣu keje, ọdun ta a wa yii, lori ẹsun ṣiṣe afojudi si ofin ile-igbimọ naa. Ọjọbọ, Tọsidee, ọsẹ ta a wa yii, lo yẹ ki olori ile-igbimọ ọhun, Ọnọrebu Bamidele Ọlẹyẹlogun, atawọn meji mi-in fara han nile-ẹjọ giga kan l’Akurẹ fun bi wọn ṣe kọ lati tẹle idajọ ile-ẹjọ mejeeji to pasẹ dida awọn aṣofin mẹrẹẹrin pada saaye wọn. O ṣee ṣe ko jẹ ibẹru ẹsun siṣe afojudi si idajọ ile-ẹjọ ti wọn fẹẹ lọọ jẹjọ rẹ lo ṣokunfa bi wọn ṣe sare pe wọn pada laaarọ ọjọ Aje, Mọnde, ọsẹ yii.


Eeyan mẹrinla tun ti lugbadi arun  Koronafairọọsi l’Ekiti

Oluyinka Soyemi, Ado-Ekiti Arun Koronafairọọsi tawọn eeyan ro pe o ti dohun igbagbe nipinlẹ Ekiti tun ti pada bayii pẹlu awọn akọsilẹ ati ikede tuntun ti ajọ to n gbogun ti ajakalẹ arun, Nigeria Centre for Disease Control (NCDC), ṣe. Laarin ọjọ Aje, Mọnde, to kọja, si ọsan ọjo Aje, Mọnde, ana, eeyan mẹrinla ni NCDC sọ pe o tun ti lugbadi arun naa. Eeyan marun-un lo ko arun naa lọjọ Aje to kọja, eeyan meji ko o l’Ọjọruu, ẹyọ kan l’Ọjọbọ, meji lọjọ Ẹti, ati mẹrin lọjọ Abamẹta. Lọwọlọwọ bayii, eeyan marundinnirinwo (395) lo ti lugbadi Korona l’Ekiti, ninu eyi ti mẹtalelọgbọn (33) wa ni ibudo itọju, tawọn mẹfa si ti jẹ Ọlorun nipe. Ṣaaju ni Gomina Kayọde Fayẹmi ti kede fun gbogbo awọn kọmiṣanna, oludamọran pataki, olori ileeṣẹ ijọba atawọn adari kaakiri ipinlẹ naa lati maa lo ibomu, ki wọn si maa tẹle ofin to n gbogun ti Koronafirọọsi. Fayẹmi kilọ pe ẹnikẹni to ba tapa si ofin naa yoo jiya.


Dẹrẹba danfo la ọmọ-odo mọ oṣiṣẹ LASTMA lori l’Ekoo

Adeounmu Kazeem Teṣan awọn ọlọpaa ni ọkunrin ọmọ Ibo kan ti n sẹju pakopako bayii lẹyin ti awọn ẹṣọ agbofinro ojupopo l’Ekoo, LASTMA, ti fa a le awọn ọlọpaa lọwọ lori ẹsun wi pe o fẹẹ fi ọmọ-odo lu ọkan lara awọn oṣiṣe awọn pa. Adugbo kan ti wọn n pe ni Jakande Estate, lojuna Eko si Ẹpẹ, ni wahala buruku ti bẹ silẹ laarin oṣiṣẹ LASTMA, Kosoko Razak, ati ọkunrin awakọ ero kan, Fred Onwuche. Ọmọ odo ni wọn sọ pe awakọ yii fa yọ, to si la a mọ ọkunrin ẹṣọ agbofinro ọhun lori. ALAROYE gbọ pe mọtọ ero kan ti nọmba idanimọ ẹ jẹ AAA 693 YC, ni Fred wa lọjọ naa, ati pe ohun to da wahala silẹ laarin wọn ko ju bi ọkunrin yii ko ṣe lo bẹliiti ọkọ bo ti ṣe wa nidii ṣiarin, nigba to n wa mọto, eyi to mu Razak sọ pe o ti lufin irinna ọkọ wiwa l’Ekoo. Wẹrẹ bayii ni wọn sọ pe wahala ọhun bẹrẹ, nigba ti awọn eeyan yoo si fi ri i, niṣe ni Fred la ọmọ-odo mọ osiṣẹ LASTMA lori, n lọrọ ba di bami-in mọ ọn lọwọ. Ọga agba fun ajọ LASTMA, Ọlajide Oduyọye, ti bu ẹnu atẹ lu ohun ti dẹrẹba yii ṣe, bẹẹ lo ti fidi ẹ mulẹ wi pe o ti di dandan ki ọkunrn naa foju winna ofin. Oduyọye fi kun pe, “Bi ọkunrin yii ṣe kọlu oṣiṣẹ LASTMA lọjọ yẹn, ko si aniani kankan, bi ẹni to fẹẹ mọ-ọn-mọ pa a ni, idi ẹ niyẹn ti a ṣe gbọdọ fi ọkunrin yii jofin, ki awọn mi-in bii tiẹ ti wọn ba tun fẹẹ kọlu awọn ẹṣọ agbofinro wa le ro o lẹẹmeji ki wọn too ṣe e. Ọlọrun gan an lo sọ pe Ọgbẹni Razak ko ni i ku mọ ọn lọwọ, nitori o mọ-ọn-mọ fẹẹ pa a danu ni.


Wẹrẹ bayii ni wọn sọ pe wahala ọhun bẹrẹ, nigba ti awọn eeyan yoo si fi ri i, niṣe ni Fred la ọmọ-odo mọ osiṣẹ LASTMA lori, n lọrọ ba di bami-in mọ ọn lọwọ. Ọga agba fun ajọ LASTMA, Ọlajide Oduyọye, ti bu ẹnu atẹ lu ohun ti dẹrẹba yii ṣe, bẹẹ lo ti fidi ẹ mulẹ wi pe o ti di dandan ki ọkunrn naa foju winna ofin. Oduyọye fi kun pe, “Bi ọkunrin yii ṣe kọlu oṣiṣẹ LASTMA lọjọ yẹn, ko si aniani kankan, bi ẹni to fẹẹ mọ-ọn-mọ pa a ni, idi ẹ niyẹn ti a ṣe gbọdọ fi ọkunrin yii jofin, ki awọn mi-in bii tiẹ ti wọn ba tun fẹẹ kọlu awọn ẹṣọ agbofinro wa le ro o lẹẹmeji ki wọn too ṣe e. Ọlọrun gan an lo sọ pe Ọgbẹni Razak ko ni i ku mọ ọn lọwọ, nitori o mọ-ọn-mọ fẹẹ pa a danu ni. “Iru awọn eeyan bii awakọ yẹn pọ daadaa ti wọn maa n kọlu awọn oṣiṣẹ LASTMA, aimọye awọn eeyan wa ni wọn ti pa danu bẹẹ, ṣugbọn eleyii ti ọwọ tẹ yii gbọdọ sọ ohun to ri lọbẹ, to fi waaro ọwọ” Teṣan ọlọpaa to wa ni ilu Ilasan, nijọba ibilẹ Eti-Ọsa l’Ekoo, ni Onwuche wa bayii, ibẹ naa lo maa gba dele ẹjọ


“Iru awọn eeyan bii awakọ yẹn pọ daadaa ti wọn maa n kọlu awọn oṣiṣẹ LASTMA, aimọye awọn eeyan wa ni wọn ti pa danu bẹẹ, ṣugbọn eleyii ti ọwọ tẹ yii gbọdọ sọ ohun to ri lọbẹ, to fi waaro ọwọ” Teṣan ọlọpaa to wa ni ilu Ilasan, nijọba ibilẹ Eti-Ọsa l’Ekoo, ni Onwuche wa bayii, ibẹ naa lo maa gba dele ẹjọ


Nnkan ti daru mọ Buhari atawọn eeyan ẹ lọwọ – Gani Adams lo sọ bẹẹ

Aderounmu Kazeem Lanaa, ọjọ Aiku, Sannde, ni ile ijọsin kan, Saviour’s Ministries fi Aarẹ Ọnakakanfo ilẹ Yoruba, Iba Gani Adams, jẹ oye Apositeli ijọ naa. Ni kete ti wọn ti fun un loye ọhun tan, ti awọn oniroyin bọ siwaju ẹ lati ba a sọrọ, ọrọ Buhari ni Iba Gani Adams, sọrọ le lori, nibi to ti sọ pe, eto aabo orilẹ-ede yii ko ye Aarẹ Muhammadu Buhari, mọ. O ni, ohun itiju nla gbaa ni bi wọn ti ṣe ji awọn ọmọleewe ti wọn fẹẹ to ẹgbẹta (600) ji ko nipinlẹ Katsina ti i ṣe ibi ti Aarẹ Buhari ti wa, ati pe olori orilẹ-ede yii paapaa wa niluu ẹ nipinlẹ ọhun nigba ti awọn janduku ajinigbe ọhun ya wọ ileeewe ti wọn ti lọọ ko awọn ọmọ-ọlọmọ. O lohun to foju han bayii ni pe Buhari ko lagbara lati koju iṣoro eto aabo to n da wahala silẹ ni Naijiria bayii, ati pe nibi ti ọrọ orilẹ-ede yii de lasiko yii, o ṣe pataki ki atunto gidi waye, paapaa bi ọrọ ti ṣe daru mọ awọn Buhari lọwọ yii. O fi kun un pe bawo leeyan ṣe le ṣalaye bi wọn ti ṣe ji awọn ̀ọmọleewe bii ẹgbẹta ko lẹẹkan naa. Eyi fi han daju pe eto aabo ti mẹhẹ patapata, ati pe lasiko ti Buhari lọ siluu ẹ fun isinmi ọsẹ kan gan an ni ikọlu naa waye, eyi to fi ijọba ẹ atawọn ti wọn jọ n ṣeto akoso han gẹgẹ bi awọn eeyan ti wọn ko mo ohun ti wọn n ṣe rara.


O lohun to foju han bayii ni pe Buhari ko lagbara lati koju iṣoro eto aabo to n da wahala silẹ ni Naijiria bayii, ati pe nibi ti ọrọ orilẹ-ede yii de lasiko yii, o ṣe pataki ki atunto gidi waye, paapaa bi ọrọ ti ṣe daru mọ awọn Buhari lọwọ yii. O fi kun un pe bawo leeyan ṣe le ṣalaye bi wọn ti ṣe ji awọn ̀ọmọleewe bii ẹgbẹta ko lẹẹkan naa. Eyi fi han daju pe eto aabo ti mẹhẹ patapata, ati pe lasiko ti Buhari lọ siluu ẹ fun isinmi ọsẹ kan gan an ni ikọlu naa waye, eyi to fi ijọba ẹ atawọn ti wọn jọ n ṣeto akoso han gẹgẹ bi awọn eeyan ti wọn ko mo ohun ti wọn n ṣe rara. Siwaju si i, o ni nibi ti ọrọ Naijiria de loni-in, o fi han wi pe iya nla lo n jẹ awọn eeyan, paapaa bi ohun gbogbo ṣe wọn gogo, ti owo naira paapaa ko ribi duro si mọ lẹgbẹẹ owo dọla ilẹ Amẹrika.


Siwaju si i, o ni nibi ti ọrọ Naijiria de loni-in, o fi han wi pe iya nla lo n jẹ awọn eeyan, paapaa bi ohun gbogbo ṣe wọn gogo, ti owo naira paapaa ko ribi duro si mọ lẹgbẹẹ owo dọla ilẹ Amẹrika.


Ọkọ mi ti lahun ju, ori aja lo maa n gbe ounjẹ pamọ si- Baṣirat

Ọlawale Ajao, Ibadan “Alainikan-an-ṣe ọkunrin ni mo fẹ lọkọ. Ki i tọju emi atawọn ọmọ. To ba tun fowo ra ounjẹ wale, ori aja lo maa n gbe e pamọ si nitori o maa n yọ ounjẹ gbe wale ni.” Eyi lọrọ tiyawo ile kan, Basirat Adeyọyin, sọ niwaju igbimọ awọn adajọ nigba to n gbiyanju lati kọ ọkọ ẹ silẹ ni kootu ibilẹ Ojaa’ba to wa ni Mapo, n’Ibadan, lọsẹ to kọja. Basirat, oniṣowo to fi adugbo Ọlọrunṣogo, n’Ibadan, ṣebugbe yii ṣalaye pe “Ọmọ mi ọkunrin lo tu aṣiri ẹ fun mi pe ori oke àjà lo maa n tọju irẹsi to ba ra wa sinu ile si. Nigba to ba ri i pe mi o si nile lo maa n se e, to si maa n da a jẹ.” Nigba to n ṣapejuwe ọkọ ẹ gẹgẹ bii ọdaju ati alakooba eeyan, olupẹjọ sọ pe “Nigba ti ara akọbi wa ko ya, o ni oun lọ sile babalawo kan, wọn waa ni ki oun ba mi laṣepọ fun ọjọ meje ki ara ọmọ wa le ya. Nibi ta a ti n ṣe e lọwọ lọjọ keji ni mo ti sare le e dide nigba ti ara ṣadeede bẹrẹ si i ni mi.


Basirat, oniṣowo to fi adugbo Ọlọrunṣogo, n’Ibadan, ṣebugbe yii ṣalaye pe “Ọmọ mi ọkunrin lo tu aṣiri ẹ fun mi pe ori oke àjà lo maa n tọju irẹsi to ba ra wa sinu ile si. Nigba to ba ri i pe mi o si nile lo maa n se e, to si maa n da a jẹ.” Nigba to n ṣapejuwe ọkọ ẹ gẹgẹ bii ọdaju ati alakooba eeyan, olupẹjọ sọ pe “Nigba ti ara akọbi wa ko ya, o ni oun lọ sile babalawo kan, wọn waa ni ki oun ba mi laṣepọ fun ọjọ meje ki ara ọmọ wa le ya. Nibi ta a ti n ṣe e lọwọ lọjọ keji ni mo ti sare le e dide nigba ti ara ṣadeede bẹrẹ si i ni mi. Nigba ta a de ọsibitu ni wọn sọ fun mi pe oyun oṣu mẹta ti mo ni ti bajẹ mọ mi lara. Aṣe ọkọ mi fẹẹ fi mi ṣoogun owo ni.” Bo tilẹ jẹ pe oun pẹlu olujẹjọ ko jọ gbe papọ mọ, Basirat rọ ile-ẹjọ lati tu igbeyawo wọn ka, ki ọkunrin naa too gbẹmi oun. Ọkọ Basirat, Adeniyi Adedoyin, fara mọ kile-ẹjọ tu igbeyawo wọn ka.


Nigba ta a de ọsibitu ni wọn sọ fun mi pe oyun oṣu mẹta ti mo ni ti bajẹ mọ mi lara. Aṣe ọkọ mi fẹẹ fi mi ṣoogun owo ni.” Bo tilẹ jẹ pe oun pẹlu olujẹjọ ko jọ gbe papọ mọ, Basirat rọ ile-ẹjọ lati tu igbeyawo wọn ka, ki ọkunrin naa too gbẹmi oun. Ọkọ Basirat, Adeniyi Adedoyin, fara mọ kile-ẹjọ tu igbeyawo wọn ka. Amọ ṣaa, o ta ko ẹsun ti iyawo ẹ fi kan an, o ni loootọ ni babalawo sọ pe ki oun ba a laṣepọ fun ọjọ meje, ṣugbọn ki i ṣe pe oun fẹẹ fi i ṣoogun owo. Gẹgẹ bo ṣe sọ, “Funra ẹ lo ko kuro ninu ile. Mo ro pe nitori pe ko nigbagbọ ninu mi mọ ni, o ro pe niṣe ni mo fẹẹ fi oun ṣoogun owo.


Amọ ṣaa, o ta ko ẹsun ti iyawo ẹ fi kan an, o ni loootọ ni babalawo sọ pe ki oun ba a laṣepọ fun ọjọ meje, ṣugbọn ki i ṣe pe oun fẹẹ fi i ṣoogun owo. Gẹgẹ bo ṣe sọ, “Funra ẹ lo ko kuro ninu ile. Mo ro pe nitori pe ko nigbagbọ ninu mi mọ ni, o ro pe niṣe ni mo fẹẹ fi oun ṣoogun owo. “Mo fara mọ kile-ẹjọ yii tu igbeyawo wa ka, ṣugbọn mi o fẹ ki wọn yọnda ọmọ fun un nitori ki i ṣe abiamọ gidi. “Nitori iwa aibikita to maa n hu nipa itọju awọn ọmọ lo jẹ ki awọn ọkunrin kan ba ọmọbinrin wa laṣepọ lọjọ kan. Njẹ ẹ mọ pe iyawo mi ko tun ka kinni yẹn si, o tun n ta ọja rẹ lọ nigba ti wọn sọ ohun to ṣẹlẹ fun un ni. Emi nikan ni mo ṣe akitiyan bi awọn ọlọpaa ṣe ri awọn ẹni yẹn mu ko too di pe wọn bẹ wa lati fọrọ mọ Ọlọrun.


“Mo fara mọ kile-ẹjọ yii tu igbeyawo wa ka, ṣugbọn mi o fẹ ki wọn yọnda ọmọ fun un nitori ki i ṣe abiamọ gidi. “Nitori iwa aibikita to maa n hu nipa itọju awọn ọmọ lo jẹ ki awọn ọkunrin kan ba ọmọbinrin wa laṣepọ lọjọ kan. Njẹ ẹ mọ pe iyawo mi ko tun ka kinni yẹn si, o tun n ta ọja rẹ lọ nigba ti wọn sọ ohun to ṣẹlẹ fun un ni. Emi nikan ni mo ṣe akitiyan bi awọn ọlọpaa ṣe ri awọn ẹni yẹn mu ko too di pe wọn bẹ wa lati fọrọ mọ Ọlọrun. Igbimọ awọn adajọ kootu ọhun, labẹ akoso Oloye Ọdunade Ademọla, Alhaji Suleiman Apanpa pẹlu Alhaji Rafiu Raji ti fopin si ibaṣepọ ọlọdun mọkanla naa. Oloye Ademọla ti i ṣe adajọ agba waa pa olupẹjọ laṣẹ lati maa san ẹgbẹrun mẹwaa Naira (N10,000) fun olupẹjọ gẹgẹ bii owo itọju awọn ọmọ wọn mejeeji ti ile-ẹjọ yọnda fun iya wọn lati maa tọju.


Igbimọ awọn adajọ kootu ọhun, labẹ akoso Oloye Ọdunade Ademọla, Alhaji Suleiman Apanpa pẹlu Alhaji Rafiu Raji ti fopin si ibaṣepọ ọlọdun mọkanla naa. Oloye Ademọla ti i ṣe adajọ agba waa pa olupẹjọ laṣẹ lati maa san ẹgbẹrun mẹwaa Naira (N10,000) fun olupẹjọ gẹgẹ bii owo itọju awọn ọmọ wọn mejeeji ti ile-ẹjọ yọnda fun iya wọn lati maa tọju.


Wọn ti mu eeyan mẹta lori iku Dapọ Ọjọra, ẹgbọn iyawo Bukọla Saraki, ti wọn lo yinbọn para ẹ

Jide Alabi Ileeṣẹ ọlọpaa ipinlẹ Eko ti sọ pe ọwọ ti tẹ awọn kan bayii lori iku ojiji to pa Dapọ Ọjọra lọjọ Ẹti, Furaidee, to kọja yii, bo tilẹ jẹ pe niṣe lawọn eeyan kan sọ pe funra ẹ lo yinbọn para ẹ. Ohun ti awọn ọlọpaa sọ ni pe ọkan lara awọn oṣiṣẹ to n ba wọn mojuto ile ni ẹjọ ọ jẹ nipa iku to pa ọkunrin yii, bakan naa ni wọn sọ pe ẹka ọtẹlẹmuyẹ ni teṣan ọlọpaa to wa ni Panti, Yabaa, l’Ekoo, ti bẹrẹ iwadii wọn. Agbẹnusọ fun awọn ọlọpaa l’Ekoo, Muyiwa Adejobi, ninu ọrọ ẹ sọ pe awọn ọlọpaa ọtẹlẹmuyẹ ti lọ sile ọkunrin naa, bẹẹ ni wọn ti kẹẹfin awọn nnkan kan to nilo alaye gidi nipa bo ṣe jẹ gan-an, eyi ti yoo ran wọn lọwọ ninu iwadii wọn, ati pe pẹlu bi ọrọ ṣe ri yii, o ti di dandan ki awọn eeyan kan dahun awọn ibeere kan to ti n ṣuyọ bayii. Ni gbogbo ọjọ Abamẹta, Satide, ti iroyin ọhun gbalu, ibọn ni wọn sọ pe Dapọ Ọjọra yin lu ara ẹ ninu ile to n gbe ni Ikoyi, l’Ekoo, ti ọkunrin naa si dagbere faye loju-ẹsẹ. Lojiji ni wọn sọ pe awọn eeyan ti wọn jọ n gbe gbọ iro ibọn, nigba ti wọn yoo si fi sare de ibi to wa, ninu agbara ẹjẹ ni wọn ti ba Dapọ. Ni kete ti iṣẹlẹ ọhun ti waye loriṣiriiṣii iroyin ti gba igboro, bi awọn kan ṣe n sọ pe niṣe ni ẹgbọn Toyin Saraki yii yinbọn funra ẹ lori, bẹẹ lawọn mọlẹbi n sọ pe ki i ṣe pe o para ẹ o, aṣita ibọn lo pa a. AKEDE AGBAYE tun gbọ pe ni nnkan bii ọdun mẹsan-an sẹyin ni Ọtunba Adekunle Ọjọra, eni ti i ṣe baba ọkunrin to yinbọn para ẹ yii ti kọkọ padanu ọmọ ẹ ọkunrin ti wọn pe orukọ ẹ ni Gboyega Ọjọra, ẹni tawọn eeyan tun mọ si Gbẹgi. Bakan naa ni wọn tun sọ pe ori ti kọkọ ko Dapọ yii yọ lasiko to ni ijanba pẹlu ọkada olowo nla kan ti wọn n pe ni Power Bike ni nnkan bii ọdun meloo kan sẹyin.


Lojiji ni wọn sọ pe awọn eeyan ti wọn jọ n gbe gbọ iro ibọn, nigba ti wọn yoo si fi sare de ibi to wa, ninu agbara ẹjẹ ni wọn ti ba Dapọ. Ni kete ti iṣẹlẹ ọhun ti waye loriṣiriiṣii iroyin ti gba igboro, bi awọn kan ṣe n sọ pe niṣe ni ẹgbọn Toyin Saraki yii yinbọn funra ẹ lori, bẹẹ lawọn mọlẹbi n sọ pe ki i ṣe pe o para ẹ o, aṣita ibọn lo pa a. AKEDE AGBAYE tun gbọ pe ni nnkan bii ọdun mẹsan-an sẹyin ni Ọtunba Adekunle Ọjọra, eni ti i ṣe baba ọkunrin to yinbọn para ẹ yii ti kọkọ padanu ọmọ ẹ ọkunrin ti wọn pe orukọ ẹ ni Gboyega Ọjọra, ẹni tawọn eeyan tun mọ si Gbẹgi. Bakan naa ni wọn tun sọ pe ori ti kọkọ ko Dapọ yii yọ lasiko to ni ijanba pẹlu ọkada olowo nla kan ti wọn n pe ni Power Bike ni nnkan bii ọdun meloo kan sẹyin. Sẹnetọ Bukọla Saraki, ẹni ti i ṣe ana oloogbe yii naa ti ti dupẹ lorukọ ẹbi, lọwọ awọn to ṣedaro pẹlu wọn atawọn ọlọpaa paapaa ti wọn ti tara bọ iwadii iku to pa ọkunrin yii lori ikanni abayẹfo ẹ. Bakan naa lo sọ pe ẹbi yoo kede bi eto isinku Dapọ Ọjọra yoo ṣe lọ laipẹ yii.


Sẹnetọ Bukọla Saraki, ẹni ti i ṣe ana oloogbe yii naa ti ti dupẹ lorukọ ẹbi, lọwọ awọn to ṣedaro pẹlu wọn atawọn ọlọpaa paapaa ti wọn ti tara bọ iwadii iku to pa ọkunrin yii lori ikanni abayẹfo ẹ. Bakan naa lo sọ pe ẹbi yoo kede bi eto isinku Dapọ Ọjọra yoo ṣe lọ laipẹ yii.


Joshua fiya jẹ Pulev, ogbologboo abẹṣẹ-ku-bii-ojo

Oluyinka Soyemi, Ado-Ekiti Oriire nla mi-in ni Anthony Joshua, ọmọ Naijiria to filẹ Britain ṣebugbe, ṣe loru ọjọ Aiku, Sannde, ni ibudo SSE to wa ni Wembley, niluu London, pẹlu bo ṣe gba bẹliiti IBF, WBA ati WBO pada lẹyin to koju Kubrat Pulev, to si fiya jẹ ọmọ Bulgaria naa. Ija nla lo ṣẹlẹ lọjọ naa niwaju ẹgbẹrun kan oluworan to wa ninu gbọngan ọhun, eyi ti olokiki abẹṣẹ-ku-bii-ojo ọmọ Amẹrika nni, Floyd Mayweather, jẹ ọkan ninu wọn, ati ẹgbẹlẹgbẹ miliọnu eeyan to wo ija naa kaakiri agbaye. Bi ija naa ṣe bẹrẹ lo ti han pe Joshua, ẹni ọdun mọkanlelọgbọn, ati Pulev, ẹni ọdun mọkandinlogoji, ko ni i gba fun ara wọn. Ẹsẹ tawọn mejeeji n ju sira wọn ki i ṣe ṣereṣere rara, ṣugbọn Joshua lo rọwọ mu. Ipele kẹta nija naa iba ti pari, nigba ti Joshua fi ẹṣẹ nla kan gbe Pulev ṣubu, ṣugbọn ọmọ Bulgaria naa sare dide, oun naa si da a pada, bo tilẹ jẹ pe ko lagbara bii ti Joshua. Ipele kẹsan-an ni nnkan ti yiwọ fun Pulev patapata nitori o kọkọ ṣubu, o si sare dide, ṣugbọn nigba to ṣubu lẹẹkeji nipele naa, erin wo patapata ni, ko le dide mọ.


Ẹsẹ tawọn mejeeji n ju sira wọn ki i ṣe ṣereṣere rara, ṣugbọn Joshua lo rọwọ mu. Ipele kẹta nija naa iba ti pari, nigba ti Joshua fi ẹṣẹ nla kan gbe Pulev ṣubu, ṣugbọn ọmọ Bulgaria naa sare dide, oun naa si da a pada, bo tilẹ jẹ pe ko lagbara bii ti Joshua. Ipele kẹsan-an ni nnkan ti yiwọ fun Pulev patapata nitori o kọkọ ṣubu, o si sare dide, ṣugbọn nigba to ṣubu lẹẹkeji nipele naa, erin wo patapata ni, ko le dide mọ. Pẹlu oriire tuntun yii, ija mẹẹẹdọgbọn ni Joshua ti ja, ninu eyi to ti yege ni mẹrinlelogun. Ninu ija wọnyi, igba mejilelogun lo gbe awọn alatako ẹ ṣubu ti wọn ko le dide. Fun Pulev, igba keji ti yoo fidi-rẹmi ninu ija ọgbọn niyi.


Pẹlu oriire tuntun yii, ija mẹẹẹdọgbọn ni Joshua ti ja, ninu eyi to ti yege ni mẹrinlelogun. Ninu ija wọnyi, igba mejilelogun lo gbe awọn alatako ẹ ṣubu ti wọn ko le dide. Fun Pulev, igba keji ti yoo fidi-rẹmi ninu ija ọgbọn niyi. Ninu awọn ija naa, igba mẹrinla lo gbe awọn alatako ẹ ṣubu. Ni bayii, ija Joshua ati Tyson Fury, ọmọ ilẹ Britain, to di ami-ẹyẹ WBC mu, lo ku, ireti si wa pe ọdun to n bọ ni yoo waye.


Ninu awọn ija naa, igba mẹrinla lo gbe awọn alatako ẹ ṣubu. Ni bayii, ija Joshua ati Tyson Fury, ọmọ ilẹ Britain, to di ami-ẹyẹ WBC mu, lo ku, ireti si wa pe ọdun to n bọ ni yoo waye.


Nitori gbese  owo-osu, awọn oṣiṣẹ fasiti ipinlẹ Ondo fẹẹ bẹrẹ iyansẹlodi ọlọjọ mẹrinla

Oluṣẹyẹ Iyiade, Akurẹ Ẹgbẹ awọn oṣiṣẹ fasiti ti ki i ṣe olukọ, ẹka tipinlẹ Ondo ti pasẹ fun gbogbo ọmọ ẹgbẹ wọn lati bẹrẹ iyansẹlodi ọlọsẹ meji lọjọ Aje, Mọnde, ọsẹ ta a wa yii lori bi ijọba ṣe kuna lati san ọpọlọpọ owo-osu ti wọn jẹ wọn. ALAROYE fidi rẹ mulẹ ninu atẹjade ti wọn fi sita lati ọwọ Ọgbẹni Aguda Temitọpẹ ti Fasiti Adekunle Ajasin to wa l’Akungba Akoko, pe dandan ni fun gbogbo awọn ọmọ ẹgbẹ awọn to n siṣẹ lawọn fasiti mẹtẹẹta to wa nipinlẹ Ondo lati tẹle asẹ iyansẹlodi naa. O ni ko sẹni to gbọdọ yọju sibi isẹ fun ohunkohun laarin asiko naa, yatọ sawọn ọmọ ẹgbẹ to jẹ oṣiṣẹ alaabo. Aguda ni asiko ti to fun awọn oṣiṣẹ lati gba ara wọn silẹ, o ni awọn ko ni i laju silẹ maa woran kijọba sọ awọn di onibaara ọsan gangan.


Lẹyin  ti wọn ji owo tan, awọn adigunjale pa ọdẹ to n sọ ileepo kan n’Ibadan

Ọlawale Ajao, Ibadan Ko si bi eeyan yoo ṣe ri oku baba eni ọdun mẹtalelogoji (43) kan, Isau Yisah, to na gbalaja sinu ileepo kan laduugbo Mọniya, n’Ibadan, ti ara oluwa ẹ ko ni i wa riri fun ibẹru tabi aanu ikunlẹ abiamọ pẹlu bi wọn ṣe yinbọn pa a, ti oku rẹ si wa ninu agbara ẹjẹ nibi ti wọn pa a si. Isah, ọdẹ to n ṣọ ileepo kan ti wọn n pe ni Tybato Filling Station, lagbegbe Mọniya n’Ibadan, yii ni wọn pa a si ẹgbẹ kan ninu ọgba ileepo naa loru mọju ọjọ Abamẹta . Awọn adugunjale la gbọ pe wọn pa a ki wọn tọọ deede ba oku ẹ ninu agbara ẹjẹ nilẹẹlẹ nibẹ. Bo tilẹ jẹ pe iṣẹlẹ ọhun ko ṣoju ẹnikẹni, awọn to n gbe tosi ileepo naa fidi ẹ mulẹ pe awọn adugunjale kan ya wọ agbegbe naa loru mọju aarọ yii (ọjọ Abamẹta, Satide), o si ṣee ṣe ko jẹ pe awọn ni wọn pa baba ọdẹ naa nigba to gbiyanju lati da wọn lọwọ kọ. Wọn ni akitiyan ọkunrin ọdẹ yii ko seso rere nitori awọn ole naa papa pitu ọwọ wọn pẹlu bi wọn ṣe ja ilẹkun ọfiisi ẹni to ni ileepo naa, ti wọn si ji tẹlifiṣan ati owo ti ẹnikẹni ko tí ì mọ iye ẹ gbe lọ. Nigba to n fidi iṣẹlẹ yìí mulẹ, Agbẹnusọ fun ileeṣẹ ọlọpaa ipinlẹ Ọyọ, SP Olugbenga Fadeyi, sọ pe oju ọgbẹ nla kan wa lori Oloogbe Isah, eyi to fi han pe apola igi ni wọn fi pa a nitori ẹjẹ wa loju ọgbẹ naa, eyi to ṣan kaakiri ara ẹ, wọn si ba apola igi ọhun nitosi ibi ti wọn ti ba oku ẹ. Gẹgẹ bo ṣe sọ, “Awọn ọlọpaa ti gbe oku naa lọ si mọṣuari, iwadii si ti bẹrẹ lati ṣawari awọn ọdaran to pa ọkunrin yẹn.


Bo tilẹ jẹ pe iṣẹlẹ ọhun ko ṣoju ẹnikẹni, awọn to n gbe tosi ileepo naa fidi ẹ mulẹ pe awọn adugunjale kan ya wọ agbegbe naa loru mọju aarọ yii (ọjọ Abamẹta, Satide), o si ṣee ṣe ko jẹ pe awọn ni wọn pa baba ọdẹ naa nigba to gbiyanju lati da wọn lọwọ kọ. Wọn ni akitiyan ọkunrin ọdẹ yii ko seso rere nitori awọn ole naa papa pitu ọwọ wọn pẹlu bi wọn ṣe ja ilẹkun ọfiisi ẹni to ni ileepo naa, ti wọn si ji tẹlifiṣan ati owo ti ẹnikẹni ko tí ì mọ iye ẹ gbe lọ. Nigba to n fidi iṣẹlẹ yìí mulẹ, Agbẹnusọ fun ileeṣẹ ọlọpaa ipinlẹ Ọyọ, SP Olugbenga Fadeyi, sọ pe oju ọgbẹ nla kan wa lori Oloogbe Isah, eyi to fi han pe apola igi ni wọn fi pa a nitori ẹjẹ wa loju ọgbẹ naa, eyi to ṣan kaakiri ara ẹ, wọn si ba apola igi ọhun nitosi ibi ti wọn ti ba oku ẹ. Gẹgẹ bo ṣe sọ, “Awọn ọlọpaa ti gbe oku naa lọ si mọṣuari, iwadii si ti bẹrẹ lati ṣawari awọn ọdaran to pa ọkunrin yẹn. ” Ọga agba awọn ọlọpaa ipinlẹ Ọyọ, CP Joe Nwachukwu Enwonwu, fi asiko yii rọ awọn ara agbegbe yẹn lati fọwọ sowọ pọ pẹlu awọn agbofinro ninu ilakaka wọn lati ri awọn ọdaran yẹn mu.”


” Ọga agba awọn ọlọpaa ipinlẹ Ọyọ, CP Joe Nwachukwu Enwonwu, fi asiko yii rọ awọn ara agbegbe yẹn lati fọwọ sowọ pọ pẹlu awọn agbofinro ninu ilakaka wọn lati ri awọn ọdaran yẹn mu.”


Mọto mejilelogun nijọba mu pe wọn gba ọna ọlọna, agbofinro wa ninu wọn

Faith Adebọla, Eko Ikọ tuntun tijọba Eko ṣẹṣẹ ṣefilọlẹ rẹ lati gbogun ti awọn onimọto to ba gba ọna ọlọna, (one-way), ti sọ ọ di mimọ pe laarin ọjọ kan ṣoṣo, mọto mẹrinlelogoji lawọn mu kaakiri ipinlẹ Eko, awọn ọkọ naa si ti wa lakolo ọlọpaa. Asaaju ikọ naa, Ọgbẹni Ṣọla Jẹjẹloye, to tun jẹ Kọmanda fawọn ọlọpaa to n kọwọọrin pẹlu gomina ipinlẹ Eko sọrọ yii lọjọ Abamẹta pe lọjọ Ẹti, Furaidee, to kọja yii, lawọn mu awọn alaigbọran onimọto naa, tawọn si gba awọn ọkọ ti wọn wa ta ko ofin irinna naa nidii wọn loju ẹsẹ. O ṣalaye pe awọn ọlọpaa meji lawọn ba ninu mọto pikọọbu kan ti wọn kọ “Escort” sara ẹ, mọto naa dori kọ ọna Oṣodi si Apapa, ṣugbọn ọna awọn ọlọkọ to n bọ lati Apapa si Ọsodi lo gba, o waa tan ina iwaju mọto rẹ silẹ bii pe alẹ lo wa, tori kawọn ọkọ baa le ya fun un. Agbegbe ibudokọ Toyota ni wọn ti mu un. O lawọn tun mu ọkọ ayọkẹlẹ kan ti ọmọ ogun ori-omi (Navy) kan wa, Iyana Itirẹ, lọna Apapa, ni wọn ti mu oun ni tiẹ, wọn si gba ọkọ ayọkẹlẹ naa nidii ẹ. Ọpọ awọn onimọto mi-in ti wọn mu, yatọ sawọn to gba ọna to ta ko ofin irinna, jẹ nitori wọn gba ọna akanṣe to wa fawọn bọọsi BRT, tabi ki wọn maa ṣediwọ fun lilọ geere ọkọ loju popo. O lawọn tun mu awọn ọlọkada meloo kan tawọn naa ṣẹ sofin yii.


Agbegbe ibudokọ Toyota ni wọn ti mu un. O lawọn tun mu ọkọ ayọkẹlẹ kan ti ọmọ ogun ori-omi (Navy) kan wa, Iyana Itirẹ, lọna Apapa, ni wọn ti mu oun ni tiẹ, wọn si gba ọkọ ayọkẹlẹ naa nidii ẹ. Ọpọ awọn onimọto mi-in ti wọn mu, yatọ sawọn to gba ọna to ta ko ofin irinna, jẹ nitori wọn gba ọna akanṣe to wa fawọn bọọsi BRT, tabi ki wọn maa ṣediwọ fun lilọ geere ọkọ loju popo. O lawọn tun mu awọn ọlọkada meloo kan tawọn naa ṣẹ sofin yii. Jẹjẹloye ni awọn ọlọkọ kan tiẹ gbiyanju lati fori sọ mọto tawọn ikọ naa fi n ṣiṣẹ, nibi ti wọn ti n sare asapajude ki wọn le raaye sa lọ. Tẹ o ba gbagbe, ọjọ Aje, Mọnde to kọja yii, nijọba ṣagbekalẹ ikọ agbofinro tuntun ti wọn ko niṣẹ meji ju mimu awọn onimọto to ba gba wan-n-wee lọ. Pẹlu eyi, o ni ojoojumọ lawọn oṣiṣẹ oun yoo maa jade lati gbogun ti awọn ọnimọto ti wọn n rufin gbigba ọna ọlọna yii, tori iṣoro yii ti di wahala nla kan nipinlẹ Eko, o si ti fẹẹ mọ awọn eeyan kan lara lati maa fi gosiloo kẹwọ ṣe ohun to lodi sofin.


Jẹjẹloye ni awọn ọlọkọ kan tiẹ gbiyanju lati fori sọ mọto tawọn ikọ naa fi n ṣiṣẹ, nibi ti wọn ti n sare asapajude ki wọn le raaye sa lọ. Tẹ o ba gbagbe, ọjọ Aje, Mọnde to kọja yii, nijọba ṣagbekalẹ ikọ agbofinro tuntun ti wọn ko niṣẹ meji ju mimu awọn onimọto to ba gba wan-n-wee lọ. Pẹlu eyi, o ni ojoojumọ lawọn oṣiṣẹ oun yoo maa jade lati gbogun ti awọn ọnimọto ti wọn n rufin gbigba ọna ọlọna yii, tori iṣoro yii ti di wahala nla kan nipinlẹ Eko, o si ti fẹẹ mọ awọn eeyan kan lara lati maa fi gosiloo kẹwọ ṣe ohun to lodi sofin.


Gomina Sanwoolu ti ni arun korona o!

Jide Alabi Gomina ipinlẹ Eko, Babajide Sanwoolu, naa ti ni arun korona o. Kọmiṣanna fun eto ilera, Ọjọgbọn Akin Abayọmi, lo kede ọrọ naa ni ọjọ Abamẹta, Satide. Ọjọ Ẹti ni gomina ya ara rẹ sọtọ latari ọkan ninu awọn ọmọọṣẹ rẹ to ti ni arun naa. Oun naa lọ fun ayẹwo, ayẹwo naa si ti jade bayii, eyi to fidi rẹ mulẹ pe Gomina Sanwoolu ti ni arun korona. Tẹ o ba gbagbe, eyi ni igba keji ti gomina yoo ni arun naa nitori o ti kọkọ ni in, to si pada gbadun, lasiko ti ina arun naa n ran kaakiri.


Nitori awọn akẹkọọ ti wọn ji ko ni Katsina, gomina ti ileewe pa

Pẹlu bi awọn janduku ajinigbe kan ṣe kọ lu ileewe girama kan nipinlẹ Katsina, Gomina Aminu Bello Masari, ti kede pe ki wọn ti gbogbo ileewe tawọn akẹkọọ n gbe ibẹ, ki kaluku si gba ile wọn lọ. Furaidee, ọjọ Ẹti, to kọja, lawọn janduku ajinigbe kan kọ lu ileewe, Government Science Secondary School, nibi ti wọn ti ji ọpọ awọn ọmọleewe ti ẹnikẹni ko ti i le sọ iye wọn gbe, nijọba ibilẹ Kankara, nipinlẹ Katsina. ALAROYE gbọ pe awọn akẹkọọ ti wọn ti le diẹ ni irinwo (40̂6) ni wọn ti ri gba pada bayii gẹgẹ bi Kọmiṣanna fun eto ẹkọ nipinle naa, Ọjọgbọn Badamasi Chanchi, ṣe sọ. Lasiko to n ba awọn ọmọleewe atawọn obi sọrọ nileewe ti wọn kọ lu yii lo fidi ọrọ ọhun mọlẹ. O ni pupọ ninu awọn ọmọleewe to raaye sa mọ awọn janduku ọhun lọwọ ni wọn sun inu igbo mọju, ki wọn too pada sileewe wọn. Bakan naa lo sọ pe awọn ọmọ ti awọn obi wọn ti yọju bayii lawọn ti fa le awọn obi wọn lọwọ, ati pe gbogbo ileewe tawọn ọmọ n gbe inu ọgba pata nipinlẹ Katsina ni awọn yoo ti pa bayii gẹgẹ bii aṣẹ gomina.


Lasiko to n ba awọn ọmọleewe atawọn obi sọrọ nileewe ti wọn kọ lu yii lo fidi ọrọ ọhun mọlẹ. O ni pupọ ninu awọn ọmọleewe to raaye sa mọ awọn janduku ọhun lọwọ ni wọn sun inu igbo mọju, ki wọn too pada sileewe wọn. Bakan naa lo sọ pe awọn ọmọ ti awọn obi wọn ti yọju bayii lawọn ti fa le awọn obi wọn lọwọ, ati pe gbogbo ileewe tawọn ọmọ n gbe inu ọgba pata nipinlẹ Katsina ni awọn yoo ti pa bayii gẹgẹ bii aṣẹ gomina. Saaju ikede yii, ni kete ti wọn ti ji awọn ọmọ ọhun gbe nileeṣẹ ọlọpaa naa ti bẹ jade lati ṣawari wọn, ninu eyi ti wọn ti ri awọn ọmọleewe bii igba, ti awọn mi-in ti wọn le diẹ ni igba (206) si fẹsẹ ara wọn rin pada, lẹyin ti wọn ti bọ lọwọ awọn to ji wọn gbe. Ni bayii, agbẹnusọ fun ileeṣẹ ọlọpaa nipinlẹ naa, SP Gambo Isah, ti sọ pe awọn ẹṣọ ologun ori ilẹ ati toju ofurufu naa ti bẹrẹ iṣẹ bayii lati ṣawari awọn yooku ti wọn ji ko ọhun. Agbẹnusọ yii sọ pe ̀ọjọ Ẹti, Furaidee, to kọja niṣẹlẹ ọhun waye, ni deede aago mẹwaa aṣaalẹ ku ogun iṣẹju.


Saaju ikede yii, ni kete ti wọn ti ji awọn ọmọ ọhun gbe nileeṣẹ ọlọpaa naa ti bẹ jade lati ṣawari wọn, ninu eyi ti wọn ti ri awọn ọmọleewe bii igba, ti awọn mi-in ti wọn le diẹ ni igba (206) si fẹsẹ ara wọn rin pada, lẹyin ti wọn ti bọ lọwọ awọn to ji wọn gbe. Ni bayii, agbẹnusọ fun ileeṣẹ ọlọpaa nipinlẹ naa, SP Gambo Isah, ti sọ pe awọn ẹṣọ ologun ori ilẹ ati toju ofurufu naa ti bẹrẹ iṣẹ bayii lati ṣawari awọn yooku ti wọn ji ko ọhun. Agbẹnusọ yii sọ pe ̀ọjọ Ẹti, Furaidee, to kọja niṣẹlẹ ọhun waye, ni deede aago mẹwaa aṣaalẹ ku ogun iṣẹju. O ni bi awọn janduku ọhun ṣe kọ lu ileewe naa lawọn ọlọpaa paapaa ti dide ogun si wọn, eyi to mu diẹ ninu awọn ọmọleewe ọhun raaye sa mọ wọn lọwọ. Ọlọpaa kan la gbọ pe o fara pa ninu iṣẹlẹ naa, to si ti n gba itọju bayii. Bẹ o ba gbagbe, ko ti i pe wakati mẹrinlelogun ti Aarẹ ilẹ wa, Muhammadu Buhari to jẹ ọmọ ipinlẹ naa de si ipinlẹ ọhun, nibi ti wọn ni o ti feẹ waa fara nisinmi.


O ni bi awọn janduku ọhun ṣe kọ lu ileewe naa lawọn ọlọpaa paapaa ti dide ogun si wọn, eyi to mu diẹ ninu awọn ọmọleewe ọhun raaye sa mọ wọn lọwọ. Ọlọpaa kan la gbọ pe o fara pa ninu iṣẹlẹ naa, to si ti n gba itọju bayii. Bẹ o ba gbagbe, ko ti i pe wakati mẹrinlelogun ti Aarẹ ilẹ wa, Muhammadu Buhari to jẹ ọmọ ipinlẹ naa de si ipinlẹ ọhun, nibi ti wọn ni o ti feẹ waa fara nisinmi.


Ileeṣẹ ọlọpaa bẹrẹ iwadii lori iku Dapọ Ọjọra, ẹgbọn iyawo Bukọla Saraki

Jide Alabi Arabinrin Toyin Saraki ti sọ pe ileeṣẹ ọlọpaa ti bẹrẹ iwadii lati mọ bi ọrọ iku Dapọ Ọjọra ṣe jẹ. Aburo ni Toyin, iyawo Saraki yii, jẹ si Dapọ Ọjọra to para ẹ lọjọ Ẹti, Furaidee, ọsẹ to kọja, ti iroyin ọhun si ti da awuyewuye silẹ. Ni gbọgbo ọjọ Abamẹta, Satide, ti iroyin ọhun gbalu, ibọn ni wọn sọ pe Dapọ Ọjọra yin lu ara ẹ ninu ile to n gbe ni Ikoyi, l’Ekoo, ti ọkunrin naa si dagbere faye loju-ẹsẹ. Lojiji ni wọn sọ pe awọn eeyan ti wọn jọ n gbe gbọ iro ibọn, nigba ti wọn yoo si fi sare de ibi to wa, ninu agbara ẹjẹ ni wọn ti ba Dapọ. Ni kete ti iṣẹlẹ ọhun ti waye loriṣiriiṣii iroyin ti gba igboro, bi awọn kan ṣe n sọ pe niṣe ni ẹgbọn Toyin Saraki yii yinbọn funra ẹ lori, bẹẹ lawọn mọlẹbi n sọ pe ki i ṣe pe o para ẹ o, aṣita ibọn lo pa a. ALAROYE tun gbọ pe ni nnkan bii ọdun mẹsan-an sẹyin ni Ọtunba Adekunle Ọjọra, eni ti i ṣe baba ọkunrin to yinbọn para ẹ yii ti kọkọ padanu ọmọ ẹ ọkunrin ti wọn pe orukọ ẹ ni Gboyega Ọjọra, ẹni tawọn eeyan tun mọ si Gbẹgi. Bakan naa ni wọn tun sọ pe ori ti kọkọ ko Dapọ yii yọ lasiko to ni ijanba pẹlu ọkada olowo nla kan ti wọn n pe ni Power Bike ni nnkan bii ọdun meloo kan sẹyin.


Lojiji ni wọn sọ pe awọn eeyan ti wọn jọ n gbe gbọ iro ibọn, nigba ti wọn yoo si fi sare de ibi to wa, ninu agbara ẹjẹ ni wọn ti ba Dapọ. Ni kete ti iṣẹlẹ ọhun ti waye loriṣiriiṣii iroyin ti gba igboro, bi awọn kan ṣe n sọ pe niṣe ni ẹgbọn Toyin Saraki yii yinbọn funra ẹ lori, bẹẹ lawọn mọlẹbi n sọ pe ki i ṣe pe o para ẹ o, aṣita ibọn lo pa a. ALAROYE tun gbọ pe ni nnkan bii ọdun mẹsan-an sẹyin ni Ọtunba Adekunle Ọjọra, eni ti i ṣe baba ọkunrin to yinbọn para ẹ yii ti kọkọ padanu ọmọ ẹ ọkunrin ti wọn pe orukọ ẹ ni Gboyega Ọjọra, ẹni tawọn eeyan tun mọ si Gbẹgi. Bakan naa ni wọn tun sọ pe ori ti kọkọ ko Dapọ yii yọ lasiko to ni ijanba pẹlu ọkada olowo nla kan ti wọn n pe ni Power Bike ni nnkan bii ọdun meloo kan sẹyin. Ṣa o, ileeṣẹ ọlọpaa nipinlẹ Eko ti sọ pe ki awọn eeyan ma gba iroyin to kọkọ gba igboro kan pe niṣe lọkunrin naa yinbọn pa ara ẹ gbọ rara. Ati pe komiṣanna fawọn ọlọpaa l’Ekoo, Kayọde Odumosu, ti sọ pe iwadii ti bẹrẹ, awọn ọlọpaa yoo si fi eyi to jẹ ootọ mulẹ laipẹ yii.


Ṣa o, ileeṣẹ ọlọpaa nipinlẹ Eko ti sọ pe ki awọn eeyan ma gba iroyin to kọkọ gba igboro kan pe niṣe lọkunrin naa yinbọn pa ara ẹ gbọ rara. Ati pe komiṣanna fawọn ọlọpaa l’Ekoo, Kayọde Odumosu, ti sọ pe iwadii ti bẹrẹ, awọn ọlọpaa yoo si fi eyi to jẹ ootọ mulẹ laipẹ yii.


Alagba Tunde Kelani fẹẹ gbe fiimu igbesi aye Ayinla Ọmọwura ati ilu Ẹgba jade

Adefunkẹ Adebiyi,Abẹokuta O to ọjọ mẹta kan tawọn eeyan ti gburoo Alagba Tunde Kelani ati ileeṣẹ Mainframe,Opomulero. Ṣugbọn ni bayii, itan nipa igbesi aye Oloogbe Ayinla Ọmọwura ati ilu Ẹgba lapapọ ni wọn fẹẹ gbe jade. Lọjọ Ẹti to kọja yii ni Alagba Kelani ba AKEDE AGBAYE sọrọ, wọn ni ‘‘Orin ti Ayinla n kọ nigba aye ẹ yatọ, ọlọpọlọ pipe ni, ṣugbọn o jọ pe a ti fẹẹ maa gbagbe ẹ, paapaa iru orin apala to kọ. Eyi lo fa a ta a fi jade lasiko yii lati da ogo ilẹ Yoruba pada, ati ilu Ẹgba paapaa. ‘’Fiimu ta a fẹẹ ṣe yii da lori igba to ku oṣu mẹfa pere ti Ayinla maa ku. O ṣoro lati ri fidio Ayinla, a o ri i ri ninu fidio, ṣugbọn awọn nnkan to jẹ mọ ọn pata ni iṣẹ yii maa gbe jade.


Eyi lo fa a ta a fi jade lasiko yii lati da ogo ilẹ Yoruba pada, ati ilu Ẹgba paapaa. ‘’Fiimu ta a fẹẹ ṣe yii da lori igba to ku oṣu mẹfa pere ti Ayinla maa ku. O ṣoro lati ri fidio Ayinla, a o ri i ri ninu fidio, ṣugbọn awọn nnkan to jẹ mọ ọn pata ni iṣẹ yii maa gbe jade. ‘’Iṣẹ ti a n ya yii yatọ si gbogbo eyi ti mo ti n ṣe tẹlẹ, ohun to wa nibẹ kọja ọrọ Ayinla funra ẹ, o ni i ṣe pẹlu ilu Abẹokuta patapata. Idakeji Ayinla Ọmọwura tawọn eeyan ko mọ la gbe jade ninu iṣẹ yii, bo ṣe logba pẹlu iyawo ẹ to jẹ aayo,Tawakalitu Owonikoko,faaji to ṣe ati bẹẹ bẹẹ lọ titi to fi ku’ Nipa igba ti iṣẹ yii maa jade, baba naa ni ko ni i pẹ rara.


‘’Iṣẹ ti a n ya yii yatọ si gbogbo eyi ti mo ti n ṣe tẹlẹ, ohun to wa nibẹ kọja ọrọ Ayinla funra ẹ, o ni i ṣe pẹlu ilu Abẹokuta patapata. Idakeji Ayinla Ọmọwura tawọn eeyan ko mọ la gbe jade ninu iṣẹ yii, bo ṣe logba pẹlu iyawo ẹ to jẹ aayo,Tawakalitu Owonikoko,faaji to ṣe ati bẹẹ bẹẹ lọ titi to fi ku’ Nipa igba ti iṣẹ yii maa jade, baba naa ni ko ni i pẹ rara.


Buhari, Lawan atawọn eeyan nla nla ṣedaro Sam Ndah-Isaiah, oludasilẹ iwe iroyin Leadership to ku

Dada Ajikanje Aarẹ Muhammadu Buhari, Ahmed Lawan, atawọn oloṣelu mi-in ti ṣapejuwe iku ojiji to pa Ọgbeni Sam Nda-Isaiah gẹgẹ bii adanu nla ni Naijiria. Aṣaalẹ ọjọ Ẹti, Furaidee, ni wọn kede iku Ọgbẹni Sam Nda-Isaiah, ẹni tí i ṣe oludasilẹ iwe iroyin Leadership. Àìsàn ranpẹ kan ni wọn sọ pe o ṣe ọkunrin ọmọ ipinlẹ Niger ọhun ko too tẹri gbaṣọ lẹni ọdun mejidinlọgọta. Bo tilẹ jẹ pe awọn ẹbi ẹ ko ti i sọ ohunkohun, ALAROYE gbọ pe Tusidee, ọjọ Iṣẹgun, to kọja yii, ni wọn ti ri ọkunrin naa nita gbẹyin, lasiko to kopa nibi ipade awọn oludasilẹ ìwé ìròyìn ní Nàìjíríà, ti oun naa si pẹlu awọn to dibo lati yan awọn oloye tuntun fun ẹgbẹ naa. Wọn ní bí àìsàn ọhún ti ki i mọlẹ l’Ọjọbọ, Tọsidee, ni wọn ti sare gbe e lọ sí ileewosan Nizamiye Hospital, ni Abuja, ṣugbọn nigba ti agbára awọn yẹn kò ka a mọ ni wọn tun gbe e lọ si ileewosan Yunifasiti Abuja, nibi to pada dakẹ si. A gbọ pe ko si ohun kan bayii to ṣe e nibi ipade ọhun, bẹẹ ni iku ẹ ṣi n jẹ iyalẹnu nla fawọn eeyan nigba ti wọn gbọ pe ọkunrin naa ko si laye mọ.


Bo tilẹ jẹ pe awọn ẹbi ẹ ko ti i sọ ohunkohun, ALAROYE gbọ pe Tusidee, ọjọ Iṣẹgun, to kọja yii, ni wọn ti ri ọkunrin naa nita gbẹyin, lasiko to kopa nibi ipade awọn oludasilẹ ìwé ìròyìn ní Nàìjíríà, ti oun naa si pẹlu awọn to dibo lati yan awọn oloye tuntun fun ẹgbẹ naa. Wọn ní bí àìsàn ọhún ti ki i mọlẹ l’Ọjọbọ, Tọsidee, ni wọn ti sare gbe e lọ sí ileewosan Nizamiye Hospital, ni Abuja, ṣugbọn nigba ti agbára awọn yẹn kò ka a mọ ni wọn tun gbe e lọ si ileewosan Yunifasiti Abuja, nibi to pada dakẹ si. A gbọ pe ko si ohun kan bayii to ṣe e nibi ipade ọhun, bẹẹ ni iku ẹ ṣi n jẹ iyalẹnu nla fawọn eeyan nigba ti wọn gbọ pe ọkunrin naa ko si laye mọ. Yatọ si pe ọkunrin yii jẹ akọṣẹmọṣẹ apoogun, bakan naa lo jẹ oloṣẹlu, ti oun gan-an naa jade lati dije dupo Aarẹ lọdun 2015, labẹ ẹgbẹ oṣelu APC, ṣugbọn ti Aarẹ Muhammadu Buhari fidi ẹ janlẹ ninu idibo abẹle ninu ẹgbẹ oṣelu ọhun. Ni bayii, Aarẹ Muhammadu Buhari, ti ṣapejuwe iku ọkunrin naa gẹgẹ bi adanu nla, bakan naa lo ba awọn ẹbi ẹ kẹdun gidigidi. Ni ti Ahmed Lawan, ẹni ti i ṣe olori ile igbimọ aṣofin agba, o ni titi aye lawọn eeyan yoo maa ranti ipa manigbegbe to ko nipa eto idagbasoke lawujọ.


Yatọ si pe ọkunrin yii jẹ akọṣẹmọṣẹ apoogun, bakan naa lo jẹ oloṣẹlu, ti oun gan-an naa jade lati dije dupo Aarẹ lọdun 2015, labẹ ẹgbẹ oṣelu APC, ṣugbọn ti Aarẹ Muhammadu Buhari fidi ẹ janlẹ ninu idibo abẹle ninu ẹgbẹ oṣelu ọhun. Ni bayii, Aarẹ Muhammadu Buhari, ti ṣapejuwe iku ọkunrin naa gẹgẹ bi adanu nla, bakan naa lo ba awọn ẹbi ẹ kẹdun gidigidi. Ni ti Ahmed Lawan, ẹni ti i ṣe olori ile igbimọ aṣofin agba, o ni titi aye lawọn eeyan yoo maa ranti ipa manigbegbe to ko nipa eto idagbasoke lawujọ.


Pasitọ Adeboye fọkan awọn ọmọ Naijiria balẹ, o lowo naira n bọ waa lagbara bii dọla

Jide Alabi Olori ijọ Ridiimu, Pasitọ Enoch Adeboye, ti fi awọn ọmọ Naijiria lọkan balẹ pe owo naira yoo tun lagbara si i laipẹ yii. Nibi ipade ọlọdọọdun ti ijọ naa maa n ṣe, eyi to waye ni gbọngan nla ileejọsin ijọ naa ni Adeboye ti sọrọ yii laaarọ ọjọ Abamẹta, Satide, pe Ọlọrun yoo ko si awọn to wa nipo aṣẹ ninu lori bi wọn ṣe n din agba naira ku si dọla, ti owo Naijiria yoo si tun lagbara daadaa pada laipẹ ọjọ. Ninu ọrọ Adeboye naa lo ti sọ pe ni aimọye ọdun sẹyin ti oun pe awọn eeyan sibi ipagọ, ti oun si ṣeleri jijẹ mimu fun wọn lọfẹẹ, ṣugbọn nigba to dọwọ aarọ ni iyawo oun waa ba oun pe oun nilo ẹgbẹrun marun-un naira lati fi ṣe nnkan kan, ṣugbọn ti oun ko ni owo kankan lọwọ lọjọ naa. Adeboye sọ pe owo nla ni ẹgbẹrun naira marun-un nigba yẹn, bẹẹ ni ko si kọbọ lọwọ oun tabi ọna abayọ kankan afi Ọlọrun Ọba. Pẹlu igbagbọ ni Adeboye sọ pe oun fi ke pe Ọlọrun, ti ẹnikan ti ki i ṣe ọmọ ijọ naa wọle wa, to si loun naa fi owo nla da si eto ti awọn n ṣe lọjọ naa. Olori ijọ Ridiimu yii ti sọ pe Ọlọrun to ṣiṣẹ iyanu ọhun lọjọ naa lọhun-un ṣi wa nipo agbara, oun si nikan naa lo le gba Naijiria silẹ lọwọ bi naira ṣe ri yii, ti ohun gbogbo fi wọn bii oju lorilẹ-ede wa.


Adeboye sọ pe owo nla ni ẹgbẹrun naira marun-un nigba yẹn, bẹẹ ni ko si kọbọ lọwọ oun tabi ọna abayọ kankan afi Ọlọrun Ọba. Pẹlu igbagbọ ni Adeboye sọ pe oun fi ke pe Ọlọrun, ti ẹnikan ti ki i ṣe ọmọ ijọ naa wọle wa, to si loun naa fi owo nla da si eto ti awọn n ṣe lọjọ naa. Olori ijọ Ridiimu yii ti sọ pe Ọlọrun to ṣiṣẹ iyanu ọhun lọjọ naa lọhun-un ṣi wa nipo agbara, oun si nikan naa lo le gba Naijiria silẹ lọwọ bi naira ṣe ri yii, ti ohun gbogbo fi wọn bii oju lorilẹ-ede wa. Ni bayii, iye ti wọn n ta dọla kan si owo naira Naijiria ti di ẹẹdẹgbẹta naira si naira mọkandinlẹẹẹdẹgbẹta, bo tilẹ jẹ pe ọọdunrun naira ati naira mọkandinlọgọrin (N379) lo wa lori ikanni ayelujara banki apapọ ilẹ wa, iyẹn Central Bank, gẹgẹ bii owo ti wọn n ta a, ti wọn tun n ra a.


Ni bayii, iye ti wọn n ta dọla kan si owo naira Naijiria ti di ẹẹdẹgbẹta naira si naira mọkandinlẹẹẹdẹgbẹta, bo tilẹ jẹ pe ọọdunrun naira ati naira mọkandinlọgọrin (N379) lo wa lori ikanni ayelujara banki apapọ ilẹ wa, iyẹn Central Bank, gẹgẹ bii owo ti wọn n ta a, ti wọn tun n ra a.


Awọn Fulani pa Aborode l’Ọyọọ, iṣakuṣaa ni wọn ṣa a

Jide Alabi Ninu ibanujẹ lawọn mọlẹbi ọkunrin oloṣelu kan, Dokita Fatai Aborode, wa bayii lori bi awọn eeyan kan ti wọn fura si gẹgẹ bii Fulani to n da ẹran ṣe kọ lu u lọna oko, ti wọn si ṣa a ladaa ni gbogbo ara, ti ẹmi ọkunrin naa si ti bọ bayii. ALAROYE gbọ pe oko ni ọkunrin yii ti n bọ lọjọ Ẹti, Furaidee, pẹlu manija ẹ to n ba a mojuto oko ọhun labule Apodun, nipinle Ọyọ. Deede aago mẹrin irọlẹ la gbọ pe iṣẹlẹ ọhun waye, nigba ti wọn kuro loko ọhun, ti wọn si jọ gun ọkada kan naa, ni awọn janduku Fulani afurasi ọhun too kọ lu wọn niluu Igbo-Ọra. Wọn ni lojiji ti wọn yọ si wọn ni manija ti raaye sa mọ wọn lọwọ, ṣugbọn ti Aborode ni tiẹ ko ri ibi kan sa lọ. Ẹnikan to ba awọn oniroyin sọrọ, to pe ara ẹ ni Ṣeyi, so pe ọkan lara awọn oloṣelu to dije labẹ asia ẹgbẹ oṣelu Accord Party, lati jẹ aṣoju-ṣofin fun awọn eeyan Igangan, Ibarapa, ni Fatai Aborode n ṣe lọdun 2015. Wọn ni kaakiri orikeerikee ara ẹ lawọn janduku ọhun ti ṣa a ladaa, eyi to mu Aborode gbẹmi mi ki wọn too gbe e de ileewosan kan ti wọn n pe ni Olugbọn Hospital.


Wọn ni lojiji ti wọn yọ si wọn ni manija ti raaye sa mọ wọn lọwọ, ṣugbọn ti Aborode ni tiẹ ko ri ibi kan sa lọ. Ẹnikan to ba awọn oniroyin sọrọ, to pe ara ẹ ni Ṣeyi, so pe ọkan lara awọn oloṣelu to dije labẹ asia ẹgbẹ oṣelu Accord Party, lati jẹ aṣoju-ṣofin fun awọn eeyan Igangan, Ibarapa, ni Fatai Aborode n ṣe lọdun 2015. Wọn ni kaakiri orikeerikee ara ẹ lawọn janduku ọhun ti ṣa a ladaa, eyi to mu Aborode gbẹmi mi ki wọn too gbe e de ileewosan kan ti wọn n pe ni Olugbọn Hospital. Pẹlu gbogbo akitiyan lati gbọ tẹnu agbẹnusọ fun ileeṣẹ ọlọpaa lori iṣẹlẹ yii, Ọgbeni Olugbenga Fadeyi ko ti i sọ ohunkohun, bẹẹ ni ko ti i si akọsilẹ kankan pe wọn ti mu ẹnikẹni bayii lori iṣẹlẹ ọhun, iyẹn lasiko ti a n ko iroyin yii jọ.


Pẹlu gbogbo akitiyan lati gbọ tẹnu agbẹnusọ fun ileeṣẹ ọlọpaa lori iṣẹlẹ yii, Ọgbeni Olugbenga Fadeyi ko ti i sọ ohunkohun, bẹẹ ni ko ti i si akọsilẹ kankan pe wọn ti mu ẹnikẹni bayii lori iṣẹlẹ ọhun, iyẹn lasiko ti a n ko iroyin yii jọ.


Wọn ni Dapọ Ọjọra, ẹgbọn iyawo Bukọla Saraki, yinbọn para ẹ

Titi di asiko ti a n ko iroyin yii jọ ni ariyanjiyan ṣi n waye lori iku ojiji to pa Ọgbẹni Dapọ Ọjọra, eni ti i ṣe ẹgbọn Toyin Saraki, iyawo aarẹ ile igbimọ aṣofin agba tẹlẹ, Dokita Bukola Saraki. Lojiji ni wọn sọ pe awọn eeyan ti wọn jọ n gbe gbọ iro ibọn, nigba ti wọn yoo si fi sare de ibi to wa, ninu agbara ẹjẹ ni wọn ti ba Dapọ. Ni kete ti iṣẹlẹ ọhun ti waye loriṣiriiṣii iroyin ti gba igboro, bi awọn kan ṣe n sọ pe niṣe ni ẹgbọn Toyin Saraki yii yinbọn funra ẹ lori, bẹẹ lawọn mọlẹbi n sọ pe ki i se pe o para ẹ o, aṣita ibọn lo pa a. ALAROYE tunn gbọ pe ni nnkan bii ọdun mẹsan-an sẹyin ni Ọtunba Adekunle Ọjọra, eni ti i ṣe baba ọkunrin to yinbọn para ẹ yii ti kọkọ padanu ọmọ ẹ ọkunrin ti wọn pe orukọ ẹ ni Gbẹgi. Bakan naa ni wọn tun sọ pe, ori ti kọkọ ko Dapọ yii yọ lasiko to ni ijanba pẹlu ọkada olowo nla kan ti wọn n pe ni Power Bike ni nnkan bii ọdun meloo kan sẹyin. Yatọ si eyi, lara ohun ti wọn sọ pe o tun n ko idaamu ọkan ba Dapọ, to fẹran ere idaraya Polo daadaa ni wahala to ni pẹlu igbeyawo ẹ. Ṣugbọn lọdun to kọja ni wọn ni Dapọ yii ati iyawo ẹ ti wọn ti kọ ara wọn silẹ sin ọmọ wọn, Tara, lọ sile ọkọ, nigba ti eto igbeyawo waye laarin oun ati Fọlajimi Ayọdeji, ni Ikoyi, l’Ekoo. Igbeyawo yii gan-an ni wọn sọ pe o fun wọn lanfaani lati yanju wahala to wa laarin wọn, ti aarin Dapọ ati Patricia si tun dọgba pada lẹẹkan si i. Bi ọrọ ọhun ṣe wa niyẹn ki wahala too ṣẹlẹ lọjọ Ẹti, Furaidee, nigba ti iro ibọn dun lojiji, ti Dapọ ọmọ Adekunle Ọjọra si dagbere faye pe o digbooṣe.


Bakan naa ni wọn tun sọ pe, ori ti kọkọ ko Dapọ yii yọ lasiko to ni ijanba pẹlu ọkada olowo nla kan ti wọn n pe ni Power Bike ni nnkan bii ọdun meloo kan sẹyin. Yatọ si eyi, lara ohun ti wọn sọ pe o tun n ko idaamu ọkan ba Dapọ, to fẹran ere idaraya Polo daadaa ni wahala to ni pẹlu igbeyawo ẹ. Ṣugbọn lọdun to kọja ni wọn ni Dapọ yii ati iyawo ẹ ti wọn ti kọ ara wọn silẹ sin ọmọ wọn, Tara, lọ sile ọkọ, nigba ti eto igbeyawo waye laarin oun ati Fọlajimi Ayọdeji, ni Ikoyi, l’Ekoo. Igbeyawo yii gan-an ni wọn sọ pe o fun wọn lanfaani lati yanju wahala to wa laarin wọn, ti aarin Dapọ ati Patricia si tun dọgba pada lẹẹkan si i. Bi ọrọ ọhun ṣe wa niyẹn ki wahala too ṣẹlẹ lọjọ Ẹti, Furaidee, nigba ti iro ibọn dun lojiji, ti Dapọ ọmọ Adekunle Ọjọra si dagbere faye pe o digbooṣe. Ṣa o, minisita fun eto irinna ọkọ ofurufu tẹlẹ, Fẹmi Fani-Kayọde, ṣapejuwe Dapọ Ọjọra lori ikanni abẹyẹfo ẹ gẹgẹ bii ojulowo ọmọluabi to ṣe daadaa nigba aye ẹ, ni gbogbo aadọta ọdun ti awọn jọ lo papọ gẹgẹ bii ọrẹ


Ṣa o, minisita fun eto irinna ọkọ ofurufu tẹlẹ, Fẹmi Fani-Kayọde, ṣapejuwe Dapọ Ọjọra lori ikanni abẹyẹfo ẹ gẹgẹ bii ojulowo ọmọluabi to ṣe daadaa nigba aye ẹ, ni gbogbo aadọta ọdun ti awọn jọ lo papọ gẹgẹ bii ọrẹ


Iyawo mi ti sọ ara ẹ di aja, tẹnanti ẹgbẹ mi lo n ba a laṣepọ- Kazeem

Ọlawale Aajao, Ibadan Igbeyawo ogun ọdun to wa laarin tọkọ-tiyawo kan, Kazeem Hamzat ati Mujidat Hamzat, ti fori ṣanpọn, ọkọ lo fariga pe oun ko ṣe mọ, o ni anfaani adugbo niyawo oun, gbogbo ọkunrin adugbo lo ti fẹẹ ba a laṣepọ tan. Nigba to n rọ ile-ẹjọ ibilẹ Ọja’ba, to wa laduugbo Mapo, n’Ibadan, lati tu igbeyawo ọhun ka l’Ọjọbọ, Tọsidee, to kọja, Kazeem to pera ẹ lolugbe adugbo Odo-Ọba, n’Ibadan, sọ pe “Mo ti ka ọkunrin mọ ori iyawo mi ri, aimọye igba ni wọn si ti n ṣeṣekuṣe bẹẹ ki n too ka wọn mọ. “Nnkan to kọkọ ya mi lẹnu ni pe bi mo ṣe tibi iṣẹ de lọjọ kan lo yari pe afi dandan ki n tun rẹnti yara ofifo kan to wa ninu ile wa. Aṣe nitori ko le maa raaye ṣeṣekuṣe ni. “Loru ọjọ kan ni mo wa a tì lẹgbẹẹ mi lori bẹẹdi. Mo lọọ wo o ni yara keji ta a rẹnti niṣalẹ, mi o ba a nibẹ.


Aṣe nitori ko le maa raaye ṣeṣekuṣe ni. “Loru ọjọ kan ni mo wa a tì lẹgbẹẹ mi lori bẹẹdi. Mo lọọ wo o ni yara keji ta a rẹnti niṣalẹ, mi o ba a nibẹ. Nigba ti mo pada si yara ni mo bẹrẹ si i gbọ ohùn bẹẹdi ọkunrin àpọ́n ti yara ẹ wa lẹgbẹẹ yara wa nitori bẹẹdi onírin lo n lo. Mi o gbọ ohun iyawo mi, ṣugbọn ọkan mi sọ fun mi pe iyawo mi lọkunrin yẹn n ba sun nitori ìró bẹẹdi yẹn ko jọ tẹni to n jarunpá, bii igba ti wọn n laṣepọ lori ẹ ni. “Mo lọọ kanlẹkun yara yẹn, ṣugbọn ẹnikankan ko dahun.


Nigba ti mo pada si yara ni mo bẹrẹ si i gbọ ohùn bẹẹdi ọkunrin àpọ́n ti yara ẹ wa lẹgbẹẹ yara wa nitori bẹẹdi onírin lo n lo. Mi o gbọ ohun iyawo mi, ṣugbọn ọkan mi sọ fun mi pe iyawo mi lọkunrin yẹn n ba sun nitori ìró bẹẹdi yẹn ko jọ tẹni to n jarunpá, bii igba ti wọn n laṣepọ lori ẹ ni. “Mo lọọ kanlẹkun yara yẹn, ṣugbọn ẹnikankan ko dahun. Mo kanlẹkun kanlẹkun, wọn ko ṣilẹkun. Ariwo ilẹkun ti mo n kan ati ariwo ti mo n pa lawọn araale gbọ ti wọn fi jade si mi, aimọye igba lawọn naa gba ilẹkun, ṣugbọn sibẹ, ọkunrin yii ko ṣilẹkun. Wọn waa parọwa fun mi pe ki n fi wọn silẹ ki n lọọ sun, ki n fọrọ m’Ọlọrun.


Mo kanlẹkun kanlẹkun, wọn ko ṣilẹkun. Ariwo ilẹkun ti mo n kan ati ariwo ti mo n pa lawọn araale gbọ ti wọn fi jade si mi, aimọye igba lawọn naa gba ilẹkun, ṣugbọn sibẹ, ọkunrin yii ko ṣilẹkun. Wọn waa parọwa fun mi pe ki n fi wọn silẹ ki n lọọ sun, ki n fọrọ m’Ọlọrun. “Mo ro pe inu fiimu nikan niru iṣẹlẹ bẹẹ ti maa n waye ni, igba to ṣẹlẹ si mi yii ni mo too mọ pe aye n ṣeru ẹ loootọ. Ko ju ọjọ karun-un lọ ti iyawo mi lọọ sun ti ọkunrin yẹn ni yara ẹ niru iṣẹlẹ yẹn tun waye. Njẹ ẹ mọ pe niṣe niyawo mi n fi mi ṣe yẹyẹ lati fidi ẹ mulẹ pe loootọ ni nnkan wa laarin oun pẹlu alabaagbe wa.


“Mo ro pe inu fiimu nikan niru iṣẹlẹ bẹẹ ti maa n waye ni, igba to ṣẹlẹ si mi yii ni mo too mọ pe aye n ṣeru ẹ loootọ. Ko ju ọjọ karun-un lọ ti iyawo mi lọọ sun ti ọkunrin yẹn ni yara ẹ niru iṣẹlẹ yẹn tun waye. Njẹ ẹ mọ pe niṣe niyawo mi n fi mi ṣe yẹyẹ lati fidi ẹ mulẹ pe loootọ ni nnkan wa laarin oun pẹlu alabaagbe wa. Ọrọ yẹn dìja gidi laaarọ ọjọ keji. Wahala yẹn lo jẹ ki lanlọọdu fun wa niwee pe ka jade kuro ninu ile oun. Ṣugbọn o dun mi pe ẹyin iyawo mi ni lanlọọdu maa n wa lori gbogbo iwa palapala to maa n hu.


Ọrọ yẹn dìja gidi laaarọ ọjọ keji. Wahala yẹn lo jẹ ki lanlọọdu fun wa niwee pe ka jade kuro ninu ile oun. Ṣugbọn o dun mi pe ẹyin iyawo mi ni lanlọọdu maa n wa lori gbogbo iwa palapala to maa n hu. Njẹ ẹ jẹ mọ pe emi nikan ni mo kuro nibẹ, inu ile yẹn niyawo mi ṣi n gbe di bi mo ṣe n ba yin sọrọ yii.” Ni ibamu pẹlu ibeere igbimọ awọn adajọ, Kazeem ṣalaye pe oun naa lo fẹnu ara ẹ sọ ọ. ‘‘Nigba ti mo n ba a ja laaarọ ọjọ keji to lọọ sun ti alabaagbe wa, isọkusọ lo n sọ lẹnu, o ni ẹ jẹ ma para yin nitori ẹni ti ko le ta putu. “Mo ni bawo lo ṣe mọ pe ko le ta putu, o ni iya ẹ lo sọ foun pe ọmọ oun ko le ṣe.


Njẹ ẹ jẹ mọ pe emi nikan ni mo kuro nibẹ, inu ile yẹn niyawo mi ṣi n gbe di bi mo ṣe n ba yin sọrọ yii.” Ni ibamu pẹlu ibeere igbimọ awọn adajọ, Kazeem ṣalaye pe oun naa lo fẹnu ara ẹ sọ ọ. ‘‘Nigba ti mo n ba a ja laaarọ ọjọ keji to lọọ sun ti alabaagbe wa, isọkusọ lo n sọ lẹnu, o ni ẹ jẹ ma para yin nitori ẹni ti ko le ta putu. “Mo ni bawo lo ṣe mọ pe ko le ta putu, o ni iya ẹ lo sọ foun pe ọmọ oun ko le ṣe. Ta a ba wo ọrọ yii daadaa, Oluwa mi, ẹ ẹ ri i pe iyawo mi ati ọkunrin yẹn ti wọwọ́ ju bo ṣe ye lọ, abi ki loun atiya ọkunrin yẹn le sọ debii pe ọmọ rẹ ko le ṣe. “Mo rọ ile-ẹjọ yii lati tu igbeyawo wa ka, kẹ ẹ si yọnda awọn ọmọ wa meejeji fun mi nitori obinrin yii ko raaye ọrọ ọmọ kankan.” Ọga awọn adajọ kootu naa, Oloye Ọdunlade Ademọla, beere bi Mujidat ṣe mọ pe òkóbó lọkunrin alabaagbe wọn naa, o si fidi ẹ mulẹ pe iya ọkunrin naa lo tu aṣiri ẹ foun gẹgẹ bi ọkọ ẹ ti ṣe sọ ṣaaju. Olujẹjọ ta ko ẹsun agbere ti ọkọ ẹ fi kan an, o loun ko ni ibalopọ pẹlu ọkunrin mi-in ri lẹyin ọkọ oun.


Ta a ba wo ọrọ yii daadaa, Oluwa mi, ẹ ẹ ri i pe iyawo mi ati ọkunrin yẹn ti wọwọ́ ju bo ṣe ye lọ, abi ki loun atiya ọkunrin yẹn le sọ debii pe ọmọ rẹ ko le ṣe. “Mo rọ ile-ẹjọ yii lati tu igbeyawo wa ka, kẹ ẹ si yọnda awọn ọmọ wa meejeji fun mi nitori obinrin yii ko raaye ọrọ ọmọ kankan.” Ọga awọn adajọ kootu naa, Oloye Ọdunlade Ademọla, beere bi Mujidat ṣe mọ pe òkóbó lọkunrin alabaagbe wọn naa, o si fidi ẹ mulẹ pe iya ọkunrin naa lo tu aṣiri ẹ foun gẹgẹ bi ọkọ ẹ ti ṣe sọ ṣaaju. Olujẹjọ ta ko ẹsun agbere ti ọkọ ẹ fi kan an, o loun ko ni ibalopọ pẹlu ọkunrin mi-in ri lẹyin ọkọ oun. “Ọdaju ọkunrin ni Kazeem bẹ ẹ ṣe n wo o yẹn, ko jẹrii mi rara. Aimọye igba lo ti le mi ni mágùn nitori o ro pe mo n yan ale, emi o si lọkunrin mi-in lẹyin ẹ̀ ni temi”, bẹẹ lobinrin to pera ẹ loniṣowo naa sọ niwaju igbimọ awọn adajọ. Ile-ẹjọ ti fopin si igbeyawo ogun ọdun to seso ọmọ meji naa, wọn si yọnda awọn ọmọ naa fun olujẹjọ lati maa tọju.


“Ọdaju ọkunrin ni Kazeem bẹ ẹ ṣe n wo o yẹn, ko jẹrii mi rara. Aimọye igba lo ti le mi ni mágùn nitori o ro pe mo n yan ale, emi o si lọkunrin mi-in lẹyin ẹ̀ ni temi”, bẹẹ lobinrin to pera ẹ loniṣowo naa sọ niwaju igbimọ awọn adajọ. Ile-ẹjọ ti fopin si igbeyawo ogun ọdun to seso ọmọ meji naa, wọn si yọnda awọn ọmọ naa fun olujẹjọ lati maa tọju. “Oloye Ọdunlade ati igbimọ ẹ, iyẹn Alhaji Suleiman Apanpa ati Alhaji Rafiu Raji pa olupẹjọ laṣẹ lati maa san ẹgbẹrun mẹfa (N6,000) fun olujẹjọ gẹgẹ bii owo itọju awọn ọmọ wọn mejeeji ti ile-ẹjọ yọnda fun iya wọn lati maa tọju. Bakan naa ni wọn pa Kazeem laṣẹ lati fun obinrin naa lowo ti yoo fi ko ẹru rẹ jade lọ sibikibi to ba fẹ ninu igboro Ibadan.


“Oloye Ọdunlade ati igbimọ ẹ, iyẹn Alhaji Suleiman Apanpa ati Alhaji Rafiu Raji pa olupẹjọ laṣẹ lati maa san ẹgbẹrun mẹfa (N6,000) fun olujẹjọ gẹgẹ bii owo itọju awọn ọmọ wọn mejeeji ti ile-ẹjọ yọnda fun iya wọn lati maa tọju. Bakan naa ni wọn pa Kazeem laṣẹ lati fun obinrin naa lowo ti yoo fi ko ẹru rẹ jade lọ sibikibi to ba fẹ ninu igboro Ibadan.


Akeredolu kede konilegbele niluu Ude ati Isinigbo

Oluṣẹyẹ Iyiade, Akurẹ Latari rogbodiyan to n waye lemọ lemọ lori ọrọ aala ilẹ laarin awọn eeyan ilu Ude ati Isinigbo nijọba ibilẹ Ariwa, Gomina ipinlẹ Ondo, Rotimi Akeredolu, ti kede ofin konilegbele oni wakati mẹrinlelogun. Akeredolu to gba ẹnu Kọmisanna feto iroyin rẹ, Ọgbẹni Donald Ọjọgo, sọrọ ninu atẹjade to fi sita lọjọ Ẹti, Furaidee, ọsẹ yii, ni ijọba ti ṣe ipade pẹlu awọn ẹsọ alaabo lori bi ofin tuntun naa ṣe fẹẹ fẹsẹ mulẹ titi ti alaafia yoo fi pada jọba lawọn ilu mejeeji. O ni ko si aaye fun ẹnikẹni lati maa rin kiri, bẹẹ ni ko gbọdọ si igbokegbodo ọkọ tabi ti ọkada laarin ọjọ ti iṣede naa ba fi wa nita. Aketi ni ijọba ti bẹrẹ ẹkunrẹrẹ iwadii lori ohun to ṣokunfa rogbodiyan ọhun ninu eyi ti wọn ti ṣeku pa eeyan meji, ti wọn si tun ba ọpọ dukia jẹ. O ni o di dandan kọwọ tẹ gbogbo awọn to lọwọ ninu wahala naa ki wọn le waa jiya to tọ labẹ ofin. Ọjọbọ, Tọsidee ọsẹ to kọja ni Ajagun tilu Ude, Ọba Adewale Bọboye, rawọ ẹbẹ sijọba ipinlẹ Ondo lati tete wa nnkan ṣe si bawọn eeyan kan ṣe n lepa ẹmi rẹ lẹyin tile-ẹjọ ko-tẹ-mi-lọrun ti da a lare lori ọrọ ilẹ ti oun atawọn eeyan Isinigbo n fa mọ ara wọn lọwọ.


Aketi ni ijọba ti bẹrẹ ẹkunrẹrẹ iwadii lori ohun to ṣokunfa rogbodiyan ọhun ninu eyi ti wọn ti ṣeku pa eeyan meji, ti wọn si tun ba ọpọ dukia jẹ. O ni o di dandan kọwọ tẹ gbogbo awọn to lọwọ ninu wahala naa ki wọn le waa jiya to tọ labẹ ofin. Ọjọbọ, Tọsidee ọsẹ to kọja ni Ajagun tilu Ude, Ọba Adewale Bọboye, rawọ ẹbẹ sijọba ipinlẹ Ondo lati tete wa nnkan ṣe si bawọn eeyan kan ṣe n lepa ẹmi rẹ lẹyin tile-ẹjọ ko-tẹ-mi-lọrun ti da a lare lori ọrọ ilẹ ti oun atawọn eeyan Isinigbo n fa mọ ara wọn lọwọ. O ni awọn tọọgi ọhun ni wọn tun pada waa jo ile oun keji lẹyin aafin ti wọn ti kọkọ jo lọjọ Iṣẹgun, Tusidee, ọsẹ to kọja, o ni apapọ nnkan ti oun sọnu sinu wahala naa le ni miliọnu lọna ọgọfa Naira daadaa.


O ni awọn tọọgi ọhun ni wọn tun pada waa jo ile oun keji lẹyin aafin ti wọn ti kọkọ jo lọjọ Iṣẹgun, Tusidee, ọsẹ to kọja, o ni apapọ nnkan ti oun sọnu sinu wahala naa le ni miliọnu lọna ọgọfa Naira daadaa.


Nitori bi ọmọọṣẹ rẹ kan ṣe ni aru korona, Sanwoolu bẹrẹ igbele

Jide Alabi Nitori bi arun korona ṣe kọ lu ọkan ninu awọn ọmọọṣẹ rẹ, Gomina ipinlẹ Eko, Babajide Sanwo-Olu, ti wa ni iyasọtọ bayii lati dena titan arun naa kaakiri. Kọmiṣanna fun eto ilera, Ọjọgbọn Akin Abayọmi, lo sọ eleyii di mimọ ninu atẹjade kan to fi sita lọjọ Ẹti, Furaidee, ọse yii. O ni eyi ṣe pataki nitori bi ọkan ninu awọn ọmọoṣẹ rẹ ṣe ni arun naa ni lọjọ kẹwaa, oṣu yii, iyẹn Ọjọbọ, Tọsidee, ọsẹ yii.. O fi kun un pe awọn yoo ṣayẹwo fun gomina atawọn ọmọọṣẹ rẹ, bẹẹ ni gomina yoo si wa ni igbele titi ti esi ayẹwo yii yoo fi jade. O waa rọ awọn araalu lati mu ofin imọtoto ni pataki, ki wọn si pa gbogbo ilana ofin korona mọ pẹlu bi aisan naa ṣe tun fẹẹ maa tan kalẹ.


Eeyan kan ku, ọpọ fara pa, nibi ijamba ọkọ to waye l’Akungba Akoko

Oluṣẹyẹ Iyiade, Akurẹ Ajalu mi-in tun waye l’Akungba Akoko, nirọlẹ ọjọ Ẹti, Furaidee, ọsẹ yii latari ina nla kan to ṣẹ yọ lara awọn ọkọ ajagbe mẹta to fori sọ ara wọn niwaju Fasiti Adekunle Ajasin to wa niluu ọhun. ALAROYE gbọ lati ẹnu ẹnikan tiṣẹlẹ naa ṣoju rẹ pe ọkan ninu awọn awakọ ọhun to ko simẹnti lo padanu ijanu ọkọ rẹ, to si ṣe bẹẹ lọọ kọ lu awọn ajagbe meji to bajẹ si ẹgbẹ ọna niwaju geeti fasiti naa. O ni eeyan meji lo ku loju ẹsẹ nigba ti wọn ri ẹnikan gbe de ileewosan ninu awọn mẹta to ha sinu ọkọ ajagbe ọhun. Ọpọ awọn ẹru to wa ninu awọn ọkọ naa ni wọn lawọn eeyan kan n ji ko nigba ti ina jo awọn mi-in deeru. Nigba to n fi ẹdun ọkan rẹ han lori iṣẹlẹ naa, Alalẹ tilu Akungba Akoko, Ọba Sunday Ajimọ, ni o digba tijọba ba sọ ọna marosẹ to gba ilu naa kọja di ti onibeji gẹgẹ bii ti Ikarẹ Akoko, ki ijamba ọkọ too dinku lagbegbe ọhun.


Awọn alaṣẹ Poli Ọffa le akẹkọọ tile-ẹjọ ju sẹwọn nitori jibiti nileewe

Stephen Ajagbe, Ilorin Awọn alaṣẹ ileewe Gbogboniṣe, Ọffa Poli, ti le akẹkọọ ẹni ọdun mejilelogun kan to wa nipele HND 1, Ọladipọ Ọpẹyẹmi Juwọn, ẹni tile-ẹjọ giga kan to wa niluu Ilọrin ti ju ṣẹwọn oṣu mẹsan fẹsun jibiti ori ẹrọ ayelujara. Alukoro ileewe naa, Ọgbẹni Ọlayinka Iroye, lo fidii rẹ mulẹ ninu atẹjade kan lọjọ Ẹti, Furaidee, ọsẹ yii. O ni ohun ti Ọladipọ ṣe ta ko ofin to de akẹkọọ nileewe naa, ati pe ninu ofin akẹkọọ yoowu tile-ẹjọ ba ti fidi rẹ mulẹ pe o jẹbi iwa ọdaran kan tabi omi-in ko le tẹsiwaju lati maa wa nileewe naa. Nigba ti akẹkọọ naa foju bale-ẹjọ l’Ọjọbọ, Tọsidee, ọsẹ yii, Adajọ Mahmood Abdulgafar paṣẹ pe ko lọọ ṣẹwọn tabi ko sanwo itanran, nitori pe gbogbo iwadii ti fi han pe loootọ ni ọdaran naa lọwọ ninu iwa jibiti ori intanẹẹti. Ajọ to n gbogun ti iwa ibajẹ, EFCC, lo wọ akẹkọọ naa lọ sile-ẹjọ lori ẹsun jibiti. Ọladipọ yii ni wọn lo pe ara rẹ ni Frank Tinna, arẹwa obinrin oyinbo alawọ funfun, to si fi ifẹ ẹtan lu oyinbo kan, Bernard Fontenot, ni jibiti lori ẹrọ ayelujara ninu oṣu kẹta, ọdun 2019, niluu Ilọrin, nipa gbigba ọgọrun-un meji le marundinlogoji dọla, ($235) lọwọ rẹ.


Nigba ti akẹkọọ naa foju bale-ẹjọ l’Ọjọbọ, Tọsidee, ọsẹ yii, Adajọ Mahmood Abdulgafar paṣẹ pe ko lọọ ṣẹwọn tabi ko sanwo itanran, nitori pe gbogbo iwadii ti fi han pe loootọ ni ọdaran naa lọwọ ninu iwa jibiti ori intanẹẹti. Ajọ to n gbogun ti iwa ibajẹ, EFCC, lo wọ akẹkọọ naa lọ sile-ẹjọ lori ẹsun jibiti. Ọladipọ yii ni wọn lo pe ara rẹ ni Frank Tinna, arẹwa obinrin oyinbo alawọ funfun, to si fi ifẹ ẹtan lu oyinbo kan, Bernard Fontenot, ni jibiti lori ẹrọ ayelujara ninu oṣu kẹta, ọdun 2019, niluu Ilọrin, nipa gbigba ọgọrun-un meji le marundinlogoji dọla, ($235) lọwọ rẹ. Lẹyin tile-ẹjọ ka ẹsun naa si i leti, Ọladipọ jẹwọ pe loootọ loun jẹbi. Oṣiṣẹ EFCC kan, Enoch Onyedikachi, lo jẹrii si ẹsun ti wọn fi kan ọdaran naa niwaju adajọ. Onyedikachi ṣalaye pe ọjọ keje, oṣu kẹsan-an, ọdun 2020, nileeṣẹ EFCC, ẹka tilu Ilọrin gba lẹta kan lati ọdọ awọn araalu Ọffa, ninu eyi ti wọn ti kegbajare sawọn lati ran wọn lọwọ lori ọrọ awọn onijibiti ori ayelujara ti ko jẹ kawọn gbadun laduugbo.


Lẹyin tile-ẹjọ ka ẹsun naa si i leti, Ọladipọ jẹwọ pe loootọ loun jẹbi. Oṣiṣẹ EFCC kan, Enoch Onyedikachi, lo jẹrii si ẹsun ti wọn fi kan ọdaran naa niwaju adajọ. Onyedikachi ṣalaye pe ọjọ keje, oṣu kẹsan-an, ọdun 2020, nileeṣẹ EFCC, ẹka tilu Ilọrin gba lẹta kan lati ọdọ awọn araalu Ọffa, ninu eyi ti wọn ti kegbajare sawọn lati ran wọn lọwọ lori ọrọ awọn onijibiti ori ayelujara ti ko jẹ kawọn gbadun laduugbo. O ni lẹyin tawọn ya bo agbegbe naa lawọn ri olujẹjọ ọhun pẹlu awọn afurasi mi-in ko. Nigba tawọn si yẹ ara rẹ wo, awọn ba foonu olowo nla kan, iPhone lọwọ, eyi to fi n patu lori intanẹẹti. Adajọ Abdulgafar ni ki ọdaran naa lọọ ṣẹwọn oṣu mẹsan-an tabi ko san owo itanran ẹgbẹrun lọna igba ataabọ, #250,000, lori ẹsun mẹtẹẹta ti wọn fi wọ ọ wa sile-ẹjọ.


O ni lẹyin tawọn ya bo agbegbe naa lawọn ri olujẹjọ ọhun pẹlu awọn afurasi mi-in ko. Nigba tawọn si yẹ ara rẹ wo, awọn ba foonu olowo nla kan, iPhone lọwọ, eyi to fi n patu lori intanẹẹti. Adajọ Abdulgafar ni ki ọdaran naa lọọ ṣẹwọn oṣu mẹsan-an tabi ko san owo itanran ẹgbẹrun lọna igba ataabọ, #250,000, lori ẹsun mẹtẹẹta ti wọn fi wọ ọ wa sile-ẹjọ. Ile-ẹjọ ni ọdaran naa yoo bẹrẹ ẹwọn rẹ lati ọjọ kẹtalelogun, oṣu kejila, ọdun yii, lati gba a laaye ko pari idanwo to n ṣe lọwọ nileewe rẹ. Bakan naa, adajọ tun ni ijọba ti gbẹsẹ le foonu to n fi ṣe jibiti naa, o si tun paṣẹ pe ki ọdaran naa da owo to ti fọgbọn jibiti gba lọwọ awọn to ko si i lọwọ pada.


Ile-ẹjọ ni ọdaran naa yoo bẹrẹ ẹwọn rẹ lati ọjọ kẹtalelogun, oṣu kejila, ọdun yii, lati gba a laaye ko pari idanwo to n ṣe lọwọ nileewe rẹ. Bakan naa, adajọ tun ni ijọba ti gbẹsẹ le foonu to n fi ṣe jibiti naa, o si tun paṣẹ pe ki ọdaran naa da owo to ti fọgbọn jibiti gba lọwọ awọn to ko si i lọwọ pada.


Ikọ Amọtẹkun ti mu awọn ọrẹ meji to pa Isaac sinu oko, ti wọn tun gbe ọkada rẹ sa lọ l’Ekiti

Dada Ajikanje Pako bii maaluu to rọbẹ lawọn ọmọkunrin meji kan, Ayọ Lawal ati Jimọ Ojo, ti ikọ Amọtẹkun mu nipinlẹ Ekiti pe wọn pa ọmọkunrin ọlọkada kan, Isaac, wọn si sinku rẹ sinu oko kan ni Itapagbaji to wa nijọba ibilẹ Ikọle, nipinlẹ Ekiti. Gẹgẹ bi olori awọn Amọtẹkun nipinlẹ Ekiti, Ọgagunfẹyinti Joe Kọmọlafẹ, ṣe sọ, niṣe ni awọn meji naa gbimọ-pọ pẹlu awọn mẹta mi-in, ti wọn si fọgbọn tan ọmọkunrin naa pe ko gbe awọn ni ọkada lati ilu Ikọle lọ si oko kan ni Itapagbaji Ekiti. Ibẹ ni ọmọkunrin yii n gbe wọn lọ ti wọn fi doju ija kọ ọ lori ọkada, ti wọn si pa a. Lẹyin ti wọn pa a tan ni wọn sin oku rẹ sinu oko ọkan ninu wọn, Ayọ Lawal, ti wọn si gbe ọkada rẹ sa lọ. Nigba ti wọn n ṣafihan awọn afurasi naa, ọkan ninu wọn, Lawal, sọ pe Abdullahi lo ni ki awọn pa ọmọkunrin naa, pe tawọn ba pa a, oun le ri ọkada rẹ ta ti oun ba gbe e lọ si Okenne, nipinlẹ Kogi. Tawọn ba si ta a tan, awọn aa pin owo naa laarin ara awọn ti awọn maa fi ra eebu iṣu ti awọn maa gbin sinu oko awọn lọdun to n bọ. Alukoro ọlọpaa nipinlẹ Ekiti, Sunday Abutu, sọ pe ọwọ awọn ti tẹ meji ninu awọn ọdaran naa, wọn si ti jẹwọ pe loootọ lawọn huwa ipaniyan ọhun.


Nigba ti wọn n ṣafihan awọn afurasi naa, ọkan ninu wọn, Lawal, sọ pe Abdullahi lo ni ki awọn pa ọmọkunrin naa, pe tawọn ba pa a, oun le ri ọkada rẹ ta ti oun ba gbe e lọ si Okenne, nipinlẹ Kogi. Tawọn ba si ta a tan, awọn aa pin owo naa laarin ara awọn ti awọn maa fi ra eebu iṣu ti awọn maa gbin sinu oko awọn lọdun to n bọ. Alukoro ọlọpaa nipinlẹ Ekiti, Sunday Abutu, sọ pe ọwọ awọn ti tẹ meji ninu awọn ọdaran naa, wọn si ti jẹwọ pe loootọ lawọn huwa ipaniyan ọhun. O ni awọn ṣi n wa Abdullahi ati ọmọkunrin kan ti wọn n pe ni Wonder ti wọn gbe okada Isaac lọ si Ọkenne, nipinlẹ Kogi, lati ta a. Alukoro ni awọn kan ti wọn ta awọn lolobo lo jẹ ki awọn ri Ayọ ati ẹni keji rẹ mu ninu oṣu kọkanla, ọdun yii, latigba naa lawọn si ti n wa awọn yooku ti wọn jọ ṣịṣẹ ibi naa.


O ni awọn ṣi n wa Abdullahi ati ọmọkunrin kan ti wọn n pe ni Wonder ti wọn gbe okada Isaac lọ si Ọkenne, nipinlẹ Kogi, lati ta a. Alukoro ni awọn kan ti wọn ta awọn lolobo lo jẹ ki awọn ri Ayọ ati ẹni keji rẹ mu ninu oṣu kọkanla, ọdun yii, latigba naa lawọn si ti n wa awọn yooku ti wọn jọ ṣịṣẹ ibi naa.


Bọlarinwa tun di alaga ẹgbẹ APC Kwara lẹẹkeji

Stephen Ajagbe, Ilorin Ọpọlọpọ awọn alatilẹyin Ọnarebu Bashiru Ọmọlaja Bọlarinwa tawọn eeyan mọ si BOB lo fi idunnu wọn han pẹlu ijo, ilu ati orin lọjọ Ẹti, Furaidee, ọsẹ yii, lẹyin ti igbimọ alakooso apapọ ẹgbẹ APC l’Abuja ṣebura fun ọkunrin naa lati tẹsiwaju gẹgẹ bii Alaga ẹgbẹ naa nipinlẹ Kwara titi di ọdun 2021 ti eto idibo awọn oloye ẹgbẹ tuntun yoo waye. Ṣaaju ni igun kan lẹgbẹẹ APC, eyi ti Akọgun Iyiọla Oyedepo jẹ agbẹnusọ fun ti naka abuku si Gomina Abdulrazaq Abdulrahman pe o n wa gbogbo ọna lati gbegi dina Bọlarinwa nitori ija abẹle to ti wa laarin wọn fun igba diẹ sẹyin. Ọjọbọ, Tọside, ti ibura fawọn adari ẹgbẹ kaakiri orilẹ-ede Naijiria yẹ kokọ waye, igbimọ apapọ ẹgbẹ APC ko ranṣẹ pe Bọlarinwa fun ibura naa. Eyi lo mu kawọn to n ṣe atilẹyin fun un gbara ta, wọn fẹsun kan gomina pe o lọwọ ninu ọna lati fi ẹlomi-in to nifẹẹ si rọpo ọkunrin naa. Ṣugbọn si iyalẹnu awọn ọmọ ẹgbẹ atawọn alatilẹyin BOB, ọjọ Ẹti, Furaidee, ni igbimọ alakooso apapọ ẹgbẹ APC ṣe ibura fun ọkunrin naa ti wọn si ni ko maa ba iṣẹ rẹ lọ gẹgẹ bii Alaga APC ni Kwara. Awọn alatilẹyin rẹ ninu ẹgbẹ ko le pa idunnu naa mọra pẹlu bi wọn ṣe gba ilu ati ijo, ti wọn si n kọrin pe “BOB, Baba Ramọni”, eyi to tumọ si pe Bọlarinwa ti fi ajulọ han Abdulrahman ti i ṣe gomina.


Eyi lo mu kawọn to n ṣe atilẹyin fun un gbara ta, wọn fẹsun kan gomina pe o lọwọ ninu ọna lati fi ẹlomi-in to nifẹẹ si rọpo ọkunrin naa. Ṣugbọn si iyalẹnu awọn ọmọ ẹgbẹ atawọn alatilẹyin BOB, ọjọ Ẹti, Furaidee, ni igbimọ alakooso apapọ ẹgbẹ APC ṣe ibura fun ọkunrin naa ti wọn si ni ko maa ba iṣẹ rẹ lọ gẹgẹ bii Alaga APC ni Kwara. Awọn alatilẹyin rẹ ninu ẹgbẹ ko le pa idunnu naa mọra pẹlu bi wọn ṣe gba ilu ati ijo, ti wọn si n kọrin pe “BOB, Baba Ramọni”, eyi to tumọ si pe Bọlarinwa ti fi ajulọ han Abdulrahman ti i ṣe gomina. Lati asiko idibo gbogbogboo to waye lọdun 2019 ni wahala ti bẹ silẹ lẹgbẹ oṣelu APC, paapaa ju lọ laarin Gomina Abdulrahman ati awọn oloye ẹgbẹ APC ti BOB ko sodi. Bawọn kan ṣe n ṣatilẹyin fun gomina bẹẹ lawọn mi-in fi si ọdọ Bọlarinwa. Ohun ta a hu gbọ pe o n da wahala silẹ ni pe gomina kọ lati ko awọn oloye ẹgbẹ mọra ninu eto iṣejọba rẹ.


Lati asiko idibo gbogbogboo to waye lọdun 2019 ni wahala ti bẹ silẹ lẹgbẹ oṣelu APC, paapaa ju lọ laarin Gomina Abdulrahman ati awọn oloye ẹgbẹ APC ti BOB ko sodi. Bawọn kan ṣe n ṣatilẹyin fun gomina bẹẹ lawọn mi-in fi si ọdọ Bọlarinwa. Ohun ta a hu gbọ pe o n da wahala silẹ ni pe gomina kọ lati ko awọn oloye ẹgbẹ mọra ninu eto iṣejọba rẹ. Wọn l’ọkunrin naa n da gbogbo ẹ ṣe funra rẹ; oun lo yan awọn igbimọ alabaaṣiṣẹ rẹ, bii awọn ipo jakanjankan nile ijọba, kọmiṣanna, oludamọran pataki, oluranlọwọ pataki ati bẹẹ bẹẹ lọ, to si pa gbogbo awọn to ba a ṣiṣẹ to fi de ipo ti. Bii ina ati omi ti ki i pade ara ni ọrọ Gomina Abdulrahman ati Alaga ẹgbẹ APC, Bọlarinwa, lati ibẹrẹ ijọba yii. Nibi ti ọrọ naa le de oriṣiriiṣii ẹgbẹ lo tun dide ninu APC, ọkan lara ẹgbẹ naa ni ‘AA Group’, iyẹn awọn to n ṣe atilẹyin fun Gomina Abdulrazaq Abdulrahman.


Wọn l’ọkunrin naa n da gbogbo ẹ ṣe funra rẹ; oun lo yan awọn igbimọ alabaaṣiṣẹ rẹ, bii awọn ipo jakanjankan nile ijọba, kọmiṣanna, oludamọran pataki, oluranlọwọ pataki ati bẹẹ bẹẹ lọ, to si pa gbogbo awọn to ba a ṣiṣẹ to fi de ipo ti. Bii ina ati omi ti ki i pade ara ni ọrọ Gomina Abdulrahman ati Alaga ẹgbẹ APC, Bọlarinwa, lati ibẹrẹ ijọba yii. Nibi ti ọrọ naa le de oriṣiriiṣii ẹgbẹ lo tun dide ninu APC, ọkan lara ẹgbẹ naa ni ‘AA Group’, iyẹn awọn to n ṣe atilẹyin fun Gomina Abdulrazaq Abdulrahman. Pẹlu ibi tọrọ gba yọ bayii, awọn amoye ninu ọrọ oṣelu ni kekere ni ija abẹle to n lọ tẹlẹ, eyi to tun n bọ ṣi maa le ju ti atẹyin wa lọ.


Pẹlu ibi tọrọ gba yọ bayii, awọn amoye ninu ọrọ oṣelu ni kekere ni ija abẹle to n lọ tẹlẹ, eyi to tun n bọ ṣi maa le ju ti atẹyin wa lọ.


Badagry ni wọn ti ri ọpa aṣẹ awọn aṣofin Ogun ti wọn ji gbe

Faith Adebọla, Eko Bi ọpa naa ṣe rin lati Abẹokuta de Badagry, nipinlẹ Eko ko ti i ye ẹnikan, ṣugbọn iroyin ayọ lo jẹ pe ileeṣẹ ọlọpaa Eko lawọn ti ri ọpa aṣẹ ileegbimọ aṣofin ipinlẹ Ogun tawọn janduku kan ji gbe l’Ọjọbọ, Tọsidee, ọsẹ yii. Alukoro ọlọpaa Eko, Ọgbẹni Olumuyiwa Adejọbi, lo fọrọ yii to awọn oniroyin leti lọjọ Ẹti, Furaidee yii, pe ọna Badagry, nipinlẹ Eko, lawọn ọlọpaa ọtẹlẹmuyẹ ti gba a, o si ti wa lọfiisi CP Hakeem Odumosu, Kọmiṣanna ọlọpaa ipinlẹ Eko, n’Ikẹja bayii. Olumuyiwa sọ pe iwadii ṣi n tẹ siwaju lati mọ bi ọpa naa ṣe fo lati ipinlẹ Ogun de Eko, ṣugbọn o ni ileeṣẹ ọlọpaa maa ri okodoro iṣẹlẹ naa. Nigba tawọn akọroyin bi i leere boya wọn ti ri awọn afurasi kan mu lori ọrọ yii, o ni ọrọ to gbẹgẹ ni, oun ko fẹẹ sọ ohun to le ṣakoba fun iṣẹ iwadii to n lọ lọwọ, ṣugbọn bọrọ ṣe jẹ lawọn yoo jẹ karaalu mọ. Tẹ o ba gbagbe, oru Ọjọbọ, Tọsidee, ọsẹ yii, ni wọn lawọn janduku kan gba oke-aja wọle, ti wọn wọ ipinlẹ Ogun, l’Oke-Mọsan, ti wọn si ji ọpa aṣẹ (maze) wọn sa lọ.


Nitori owo-oṣu tijọba jẹ wọn, awọn oṣiṣẹ ileeṣẹ omi fẹhonu han l’Ekoo

Faith Adebọla, Eko Titi di ba a ṣe n sọ yii, titi lawọn geeti meejeji to wọ ọgba ileeṣẹ ajọ olomi ipinlẹ Eko (Lagos State Water Corporation) to wa lagbegbe Ijọra wa. Awọn oṣiṣẹ ileeṣẹ naa lo ṣa geeti ọhun ni agadagodo lati aago mẹjọ owurọ ọjọ Ẹti, Furaidee yii, wọn si lawọn ko ni i ṣi i, afi tijọba ba san owo-oṣu awọn. Oriṣiiriṣii akọle ni wọn lẹ mọ ara geeti ọgba naa, ti wọn si n kọrin lati fi aidunnu wọn han si bijọba ṣe jẹ wọn lowo-oṣu bii mẹta sẹyin, yatọ si ọpọ ajẹmọnu ti wọn lẹtọọ si. Lara awọn akọle naa ka pe: “O to gẹẹ, ijiya yii o tọ si wa nileeṣẹ ajọ olomi,” “Ẹ jawọ ninu ipetepero lati bi ileeṣẹ ajọ olomi Eko ṣubu,” “Ẹ yee fowo ajọ olomi Eko ṣe apasapo mọ,” ati bẹẹ bẹẹ lọ. Ọgbẹni Abiọdun Bakare, to jẹ Akọwe agba fun ẹgbẹ awọn oṣiṣẹ ileeṣẹ ijọba atoniṣẹ-ọwọ (Amalgamated Union of Public Corporations, Civil Service, Technical and Recreational Services Employees,) AUPCTRE, sọ fun ajọ akoroyinjọ ilẹ wa, NAN, pe iyanṣẹlodi tawọn oṣiṣẹ olomi naa gun le bayii ko ni i dopin, titi ti ijọba yoo fi san ẹtọ awọn oṣiṣẹ wọnyi, o ni niṣe nijọba Eko mọ-ọn-mọ yan ajọ olomi nipọsin, ti wọn n fun awọn ẹka ileeṣẹ mi-in lafiyesi lai ri tiwọn ro. O fikun un pe ọpọ adehun ni gomina ti ba awọn ṣe, sibẹ to jẹ otubantẹ lasan ni, ati pe ijọba fẹẹ gbọna ẹyin sọ ileeṣẹ naa di ti aladaani leyii ti ko bofinmu mu.


Lara awọn akọle naa ka pe: “O to gẹẹ, ijiya yii o tọ si wa nileeṣẹ ajọ olomi,” “Ẹ jawọ ninu ipetepero lati bi ileeṣẹ ajọ olomi Eko ṣubu,” “Ẹ yee fowo ajọ olomi Eko ṣe apasapo mọ,” ati bẹẹ bẹẹ lọ. Ọgbẹni Abiọdun Bakare, to jẹ Akọwe agba fun ẹgbẹ awọn oṣiṣẹ ileeṣẹ ijọba atoniṣẹ-ọwọ (Amalgamated Union of Public Corporations, Civil Service, Technical and Recreational Services Employees,) AUPCTRE, sọ fun ajọ akoroyinjọ ilẹ wa, NAN, pe iyanṣẹlodi tawọn oṣiṣẹ olomi naa gun le bayii ko ni i dopin, titi ti ijọba yoo fi san ẹtọ awọn oṣiṣẹ wọnyi, o ni niṣe nijọba Eko mọ-ọn-mọ yan ajọ olomi nipọsin, ti wọn n fun awọn ẹka ileeṣẹ mi-in lafiyesi lai ri tiwọn ro. O fikun un pe ọpọ adehun ni gomina ti ba awọn ṣe, sibẹ to jẹ otubantẹ lasan ni, ati pe ijọba fẹẹ gbọna ẹyin sọ ileeṣẹ naa di ti aladaani leyii ti ko bofinmu mu. A gbiyanju lati ba Alukoro ajọ naa sọrọ, ṣugbọn nọmba wọn ko lọ.


A gbiyanju lati ba Alukoro ajọ naa sọrọ, ṣugbọn nọmba wọn ko lọ.


Korona tun paayan meji l’Ekoo, aadoje lawọn to ṣẹṣẹ lugbadi ẹ

Faith Adebọla, Eko Eeyan meji lo tun dagbere faye lai ro tẹlẹ nipinlẹ Eko, latari arun korona to ṣi n ja ran-in kari aye, leyi ti ko yọ orileede wa ati ipinlẹ Eko silẹ. Ajọ to n ri si didena ajakalẹ arun lorileede wa, NCDC ati ileeṣẹ eto ilera Eko lo kede ọrọ yii lowurọ ọjọ Eti, Furaidee, wọn lawọn eeyan meji naa ti n gba itọju latigba ti wọn ti de ibudo itọju awọn alarun korona, ṣugbọn aisan lo ṣe e wo, ko sẹni to ri oogun iku ṣe. Yatọ si tawọn to ku yii, wọn tun kede pe aadoje o din meji (128) lawọn to ṣẹṣẹ lugbadi arun naa l’Ekoo, wọn si ti ya wọn sọtọ fun itọju. Ni apapọ, eeyan ti korona ti pa l’Ekoo di okoolerugba ati mẹsan-an (229). Latari eyi, kọmiṣanna feto ilera ti ṣekilọ pe kawọn eeyan ma ṣe tura silẹ, ki wọn maa tẹle ofin ibomu ati ifọwọ, ikorajọpọ ero, bijọba ṣe la a kalẹ.


Igbimọ oludari Poli Ẹdẹ ni ki ọga agba wọn lọ rọọkun nile

Florence Babaṣọla, Oṣogbo Igbimọ to n ri si iṣakoso ile-ẹkọ gbogboniṣe ijọba apapọ to wa niluu Ẹdẹ, ti kede pe ki ọga agba ileewe naa, Dokita John Taiwo Adekọlawọle, lọ rọọkun nile. Wọn dibo ‘a ko nigbẹkẹle ninu rẹ mọ’ nibi ipade igbimọ ti wọn ṣe lọjọ Ẹti, Furaidee, wọn si sọ pe ko yẹ ni ipo naa mọ. Loju-ẹsẹ naa ni wọn yan igbakeji rẹ ni ẹka iṣakoso, Ọgbẹni I. T. Adelabu, lati jẹ adele-alaga igbimọ naa. Lati bii oṣu marun-un ṣeyin ni wahala ọkan-o-jọkan ti n ṣẹlẹ nibẹ pẹlu oniruuru ẹsun ti awọn olukọ atawọn akẹkọọ fi n kan Adekọlawọle. Lara wọn wọn ni ṣiṣe owo baṣubaṣu, wọn lo fun iyawo rẹ ni igbegba lai ti i to asiko, o gba ọmọ rẹ si iṣẹ lọna aitọ ati bẹẹ bẹẹ lọ.


O yẹ ki awọn to n gbe Buhari kiri lọdun 2015 tọrọ aforiji lọwọ gbogbo ọmọ Naijiria-Fayoṣe

Jide Alabi Ọgbẹni Peter Ayọdele Fayoṣe, gomina ipinlẹ Ekiti nigba kan, ti sọ pe gbogbo awọn ti wọn n gbe Buhari kiri lọdun 2015 pe oun lo yẹ nipo Aarẹ gbọdọ tọrọ aforiji lọwọ awọn ọmọ Naijiria bayii nitori ti wọn fi ọrọ ọkunrin naa ṣi awọn eeyan lọna. Bi Aarẹ orilẹ-ede yii ṣe kọ lati yọju si awọn ọmọ ile-igbimọ aṣoju-ṣofin l’Ọjọbọ, Tọside, ̀ọsẹ yii, lo mu Fayoṣe sọ pe ọwọ lile ni Buhari fi n sẹjọba, ati pe awọn to n gbe e kiri nigba naa lọhun-un ni wọn fi tiwọn ko ba Naijiria bayii. Ni kete ti Aarẹ Buhari ti kọ lati yọju si wọn nile-igbimọ aṣoju-ṣofin ni Fayoṣe ti kọ ọ sori ikanni abẹyẹfo ẹ, nibi to ti ṣapejuwe Aarẹ orilẹ-ede yii gẹgẹ bii ẹni to n dari Naijiria bii igba to wa nipo ijọba ologun. Fayoṣe ni, “Mo ti sọ ọ lọjọ kin-in-ni, oṣu kẹjila, ọdun yii, pe Buhari, ko ni i yọju si wọn nile aṣofin, nigba tawọn yẹn ke si pe ko waa ṣalaye ọna tijọba ẹ n gba nipa bi eto aabo ṣe ri loni-in ni Naijiria.” “Iru ijọba Buhari yii ni mo ri ri o, Aarẹ alagbada ti ko bọwọ fun awọn ẹka eto iṣejọba mi-in, iru oloṣelu wo leeyan n pe iru wọn, bi ki i baa ṣe apaṣẹ-waa!’’ O ni pẹlu ọwọ ti Buhari fi n mu eto iṣakoso orilẹ-ede yii, niṣe lo yẹ ki awọn to n gbe e kiri lasiko ibo ọdun 2015 maa tọrọ aforiji bayii lọwọ gbogbo ọmọ Naijiria.


PDP ko ti i ni in lọkan lati lo Goodluck Jonathan gẹgẹ bii oludije wa-Secondus

Jide Alabi Bi awọn eeyan kan ṣe n sọ pe o ṣee ṣe ko jẹ pe Aarẹ orilẹ-ede yii tẹlẹ, Goodluck Jonathan, ni ẹgbẹ oṣelu PDP fẹẹ lo lati dupo aarẹ lọdun 2023, alaga ẹgbẹ naa, Uche Secondus, ti sọ pe, ẹgbẹ ko ti i ni ẹnikankan lọkan rara. L’Ọjọbọ, Tọsidee, lo sọrọ yii fawọn oniroyin niluu Abuja gegẹ bii ileeṣe iroyin NAN ṣe fi iroyin ọhun sita. Secondus sọ pe agbeyẹwo bii ẹgbẹ oṣelu PDP ti ṣe daadaa si lo ṣi n lọ lọwọ bayii fun ipalẹmọ ibo ọdun 2023. O ni ni kete tawọn kuna lati wọle sipo aarẹ lọdun 2015, igbesẹ akọkọ ti ẹgbẹ naa gbe ni lati ṣewadii ohun to fa ijakulẹ wọn, ati pe nigba ti abajade ẹ jade, pẹlu ọna abayọ, eyi lo fa a ti ẹgbẹ naa fi ṣe daadaa ninu ibo 2019, ninu eyi ti wọn ti ni gomina mẹrindinlogun bayii, dipo mọkanla ti wọn ni lẹyin ibo 2015. Ninu ọrọ ẹ naa lo tun ti sọ pe ẹgbẹ naa ko ti i pinnu boya Ariwa, lọdọ awọn Hausa lọhun-un, ni aarẹ yoo ti wa ni, tabi ni Guusu nisalẹ nibi. O fi kun un pe bi Aarẹ tẹlẹ lorilẹ-ede yii, Goodluck Jonathan, ṣe lanfaani lati dije, bẹẹ lawọn mi-in naa ni in ninu ẹgbẹ ọhun.


O ni ni kete tawọn kuna lati wọle sipo aarẹ lọdun 2015, igbesẹ akọkọ ti ẹgbẹ naa gbe ni lati ṣewadii ohun to fa ijakulẹ wọn, ati pe nigba ti abajade ẹ jade, pẹlu ọna abayọ, eyi lo fa a ti ẹgbẹ naa fi ṣe daadaa ninu ibo 2019, ninu eyi ti wọn ti ni gomina mẹrindinlogun bayii, dipo mọkanla ti wọn ni lẹyin ibo 2015. Ninu ọrọ ẹ naa lo tun ti sọ pe ẹgbẹ naa ko ti i pinnu boya Ariwa, lọdọ awọn Hausa lọhun-un, ni aarẹ yoo ti wa ni, tabi ni Guusu nisalẹ nibi. O fi kun un pe bi Aarẹ tẹlẹ lorilẹ-ede yii, Goodluck Jonathan, ṣe lanfaani lati dije, bẹẹ lawọn mi-in naa ni in ninu ẹgbẹ ọhun. Alaga yii ni ọrọ ibo 2023 kọ lo yẹ ki awọn eeyan maa sọ bayii, nitori ọjọ ọhun ṣi jinna, ati pe ohun to jẹ PDP logun bayii ni agbeyewọ ibi ti ọrọ awọn ku si, ki ijade awọn lọdun 2023 le kẹsẹ jari daadaa.


Alaga yii ni ọrọ ibo 2023 kọ lo yẹ ki awọn eeyan maa sọ bayii, nitori ọjọ ọhun ṣi jinna, ati pe ohun to jẹ PDP logun bayii ni agbeyewọ ibi ti ọrọ awọn ku si, ki ijade awọn lọdun 2023 le kẹsẹ jari daadaa.


Aṣọbode gba ẹru ofin to le ni ọgọrun-un kan miliọnu naira lọwọ awọn onifayawọ ni Kwara

Stephen Ajagbe, Ilorin Ẹka to n gbogun ti iṣẹlẹ fayawọ nileeṣẹ aṣọbode lẹkun Aarin-Gbungbun orilẹ-ede Naijiria, North Central Joint Border Operations Drill (JBOD) ti gba ẹru ofin oriṣiriiṣii tiye rẹ jẹ miliọnu mẹtadinlaaadọfa naira (#107m) lọwọ awọn onifayawọ nipinlẹ Kwara atawọn ipinlẹ mi-in to wa lẹkun naa. Ọga aṣọbode to n mojuto ẹka JBOD, Ọgbẹni Olugboyega Peters, lo kede aṣeyọri ajọ naa laarin ọjọ mẹrinlelogun lasiko to n ba awọn oniroyin sọrọ l’Ọjọruu, Wẹsidee, niluu Ilọrin. Olugboyega ni lara ohun tawọn ri gba lọwọ wọn ni apo irẹsi ilẹ okere to din diẹ lẹgbẹrun kan, ọkọ agbepo bẹntiroolu to gbe lita epo ẹgbẹrun mẹtalelọgbọn pẹlu kẹẹgi epo bẹntiroolu marundinlaaadọta. Awọn nnkan mi-in ti wọn tun ri gba ni, paali aloku aṣọ oyinbo mọkanlelogun, kẹkẹ Maruwa meje, paali ọti taju-taju ati ọti mi-in mẹẹẹdọgbọn, ọkọ aloku mejila ati awọn ẹya ara ọkada pẹlu kẹkẹ Maruwa. O ni awọn onifayawọ ti tun n ko irẹsi ilẹ okere ti wọn ko ti i bo eepo lara rẹ sinu apo nla wọle bayii, eyi to maa da bii ti ilẹ wa loju awọn agbofinro to ba da wọn duro. O ni ọkọ tirela marun-un to ko iru irẹsi bẹẹ to le ni ẹgbẹrun kan apo, 1,677, lọwọ awọn tẹ lagbegbe Chikanda ati Okuta lẹkun Arewa Kwara tiye rẹ le ni miliọnu mejidinlogun naira, #18.4m.


Awọn nnkan mi-in ti wọn tun ri gba ni, paali aloku aṣọ oyinbo mọkanlelogun, kẹkẹ Maruwa meje, paali ọti taju-taju ati ọti mi-in mẹẹẹdọgbọn, ọkọ aloku mejila ati awọn ẹya ara ọkada pẹlu kẹkẹ Maruwa. O ni awọn onifayawọ ti tun n ko irẹsi ilẹ okere ti wọn ko ti i bo eepo lara rẹ sinu apo nla wọle bayii, eyi to maa da bii ti ilẹ wa loju awọn agbofinro to ba da wọn duro. O ni ọkọ tirela marun-un to ko iru irẹsi bẹẹ to le ni ẹgbẹrun kan apo, 1,677, lọwọ awọn tẹ lagbegbe Chikanda ati Okuta lẹkun Arewa Kwara tiye rẹ le ni miliọnu mejidinlogun naira, #18.4m. O waa kilọ fun gbogbo awọn to n ṣowo tijọba ti fofin de lati jawọ kiakia nitori pe ajọ naa yoo tẹsiwaju lati maa gbogun ti iṣẹlẹ fayawọ ati ohun to le mu ifasẹyin ba ọrọ-aje orilẹ-ede Naijiria.


O waa kilọ fun gbogbo awọn to n ṣowo tijọba ti fofin de lati jawọ kiakia nitori pe ajọ naa yoo tẹsiwaju lati maa gbogun ti iṣẹlẹ fayawọ ati ohun to le mu ifasẹyin ba ọrọ-aje orilẹ-ede Naijiria.


Ẹwọn n run nimu Ayọdeji, iyawo atawọn ọmọ ẹ lo ti mọle fọjọ meji n’Ileefẹ

Florence Babaṣọla, Osogbo Ọkunrin ẹni ọdun mejilelaaadọta kan, Bejide Ayọdele, lo ti foju bale-ẹjọ Majisreeti ilu Ileefẹ l’Ọjọbọ, Tọsidee, ọsẹ yii, lori ẹsun pe o ti iyawo ati ọmọ rẹ mọnu ile pẹlu agadagodo. Agbefọba to gbe Ayọdele wa si kootu, Sajẹnti Saheed Anifowoṣe, ṣalaye fun kootu pe laaarin ọjọ kẹtadinlogun, si ọjọ kejidinlogun, oṣu kẹsan-an, ọdun yii, ni olujẹjọ ti iyawo rẹ, Mary Lawance, atawọn ọmọ rẹ; Ayọowurọ Bejide ati Tobilọba Bejide, mọnu ile lai jẹ ki ẹnikẹni ri wọn, bẹẹ lo si n dunkooko mọ ẹmi wọn nibẹ. O ni olujẹjọ huwa to le da omi alaafia agbegbe ru, to si n halẹ wahala mọ awọn olupẹjọ. Awọn ẹsun naa lo sọ pe o ni ijiya labẹ abala ikọkanlelọgọrin ati aadọrun-in o din mẹrin ofin iwa ọdaran ipinlẹ Ọṣun. Agbẹjọro fun olujẹjọ, Temitọpẹ Ọlajọlọ, bẹbẹ fun beeli rẹ lẹyin to sọ pe oun ko jẹbi ẹsun mẹtẹẹta ti wọn fi kan an. Adajọ A.


Awọn ẹsun naa lo sọ pe o ni ijiya labẹ abala ikọkanlelọgọrin ati aadọrun-in o din mẹrin ofin iwa ọdaran ipinlẹ Ọṣun. Agbẹjọro fun olujẹjọ, Temitọpẹ Ọlajọlọ, bẹbẹ fun beeli rẹ lẹyin to sọ pe oun ko jẹbi ẹsun mẹtẹẹta ti wọn fi kan an. Adajọ A. A. Adebayọ fun un ni beeli pẹlu ẹgbẹrun lọna ẹẹdẹgbẹta naira (#500,000) ati oniduuro kan to gbọdọ maa gbe lagbegbe ile-ẹjọ. Lẹyin naa lo sun igbẹjọ siwaju si ọjọ kọkanla, oṣu kin-in-ni, ọdun to n bọ.


A. Adebayọ fun un ni beeli pẹlu ẹgbẹrun lọna ẹẹdẹgbẹta naira (#500,000) ati oniduuro kan to gbọdọ maa gbe lagbegbe ile-ẹjọ. Lẹyin naa lo sun igbẹjọ siwaju si ọjọ kọkanla, oṣu kin-in-ni, ọdun to n bọ.


Bariga lawọn mẹrin yii ti digunjale, Kaduna lọwọ ti ba wọn

Faith Adebọla, Eko Mẹrin ni wọn, bọisi ni gbogbo wọn, orukọ wọn ni Pius Eko, ọmọ ọdun mejidinlogun, Daniel Yaki, ọmọ ọdun mọkandinlogun, Junior Micheal ati Samson Yugana tawọn mejeeji jẹ ẹni ọdun mejilelogun, ṣugbọn iṣẹ idigunjale ni wọn gbaju mọ gidi, agbegbe Bariga, nipinlẹ Eko, ni wọn ti n pamọlẹkun kọwọ palaba wọn too segi nipinlẹ Kaduna, nibi ti wọn ti n sa kiri. SP Olumuyiwa Adejọbi, Alukoro ileeṣẹ ọlọpaa ipinlẹ Eko, sọ f’ALAROYE nipa awọn afurasi ọdaran yii pe lọjọ keji, oṣu kọkanla, to kọja yii, lawọn mẹrẹẹrin lọọ digun ja Ọgbẹni Sontochukwu Uzoachukwu lole ni Opopona Iliya, ni Bariga, wọn gba owo rẹpẹtẹ lọwọ rẹ, ni wọn ba sa lọ. Wọn ni gbara ti kọmisanna ipinlẹ Eko ti gbọ nipa iṣẹlẹ ọhun lo ti paṣẹ pe kawọn ọtẹlẹmuyẹ ati awọn to n fi imọ ijinlẹ ṣiṣẹ itọpinpin nileeṣẹ ọlọpaa tete tọpasẹ awọn afurasi wọnyi, ko si pẹ rara ti imọ ẹrọ fi taṣiiri pe wọn ti sa kuro l’Ekoo, wọn ti wa ni Kaduna, lagbegbe ijọba ibilẹ Kachai. Wọn ni bi wọn ṣe n lọ lawọn agbofinro naa n tọpa wọn lọ, ọwọ si ti kan ọwọ laarin ileeṣẹ ọlọpaa Eko ati ti Kaduna, eyi lo jẹ ki wọn ri wọn mu lọjọ kin-in-ni, oṣu yii, oriṣiiriṣii nnkan ija bii ida, ada, ọbẹ ati ibọn ibilẹ kan ni wọn ka mọ wọn lọwọ, wọn si tun ri lara awọn ẹru ti wọn ji gbe bii kọmputa agbeletan, foonu atawọn nnkan mi-in Lagọọ ọlọpaa, awọn afurasi naa jẹwọ pe loootọ lawọn n digun jale ni Bariga, ni wọn ba rọ wọn sọkọ pada s’Ekoo ti wọn ti daran, ki wọn le lọọ fimu kata ofin. Adejọbi ni iwadii ti fẹẹ pari lori ọrọ tiwọn, ile-ẹjọ lọrọ wọn kan.


Iyawo mi loyun fun ale, o tun n ji mi lowo, mi o fẹ ẹ mọ-Akinọla

Faith Adebọla, Eko Ọkunrin ẹni ọdun marundinlaaadọrun-un kan, Akinọla Ikudọla, ti wọ iyawo rẹ, Funṣọ Ikudọla, rele-ẹjọ kọkọ-kọkọ to wa ni Igando, nipinlẹ Eko, o ni ki wọn ba oun fopin si igbeyawo ọdun mọkanlelogun naa. Pataki ẹsun tọkunrin to pera ẹ loniṣowo yii ka siyawo ẹ lẹsẹ ni pe obinrin naa n yan ale, kinni ọhun si ti wọ ọ lara debii pe o loyun fun ale, bo tilẹ jẹ pe ko kuro lọdọ oun, o ṣi bimọ naa. Ọdun to kọja lo lọrọ naa waye, o ni niṣe lo kan ṣadeede sọ foun lọjọ kan toun tibi iṣẹ de pe oun ti loyun, bẹẹ o ti pẹ gan-an toun ati ẹ ti laṣepọ kẹyin, ṣugbọn oun o wi kinni kan. Asẹyinwa asẹyinbọ, o bimọ naa, ile lo bi i si, o taku, ko fẹẹ lọ sọsibitu, ṣugbọn ọmọ naa ku lẹyin wakati diẹ to daye. Akinọla tun fẹsun kan iyawo ẹ pe obinrin naa n fẹwọ gidi, ki i foju kan owo oun, ọpọ igba laṣiiri ẹ si ti tu soun lọwọ. Ati pe oun lo ba igbesi aye awọn ọmọ meji to bi foun jẹ, abi-i-kọ lo ṣe awọn ọmọ ọhun, irin iranu to mọ-ọn lara lawọn ọmọ naa rawọ le. Tori ẹ, kile-ẹjọ ṣaa fopin si igbeyawo awọn, ki kaluku maa ba tirẹ lọ.


Akinọla tun fẹsun kan iyawo ẹ pe obinrin naa n fẹwọ gidi, ki i foju kan owo oun, ọpọ igba laṣiiri ẹ si ti tu soun lọwọ. Ati pe oun lo ba igbesi aye awọn ọmọ meji to bi foun jẹ, abi-i-kọ lo ṣe awọn ọmọ ọhun, irin iranu to mọ-ọn lara lawọn ọmọ naa rawọ le. Tori ẹ, kile-ẹjọ ṣaa fopin si igbeyawo awọn, ki kaluku maa ba tirẹ lọ. O loun ko fẹ nnkan mi-in ju iyẹn lọ. Nigba ti wọn fun iyawo naa lanfaani lati fesi si ẹsun tọkọ ẹ ka si i lẹsẹ, obinrin naa ni alagbere paraku lọkọ toun fẹ, ko si nitiju rara, latori obinrin kan si omi-in lo n faye ẹ ṣe. Ni ti ọrọ oyun, o loun ko loyun fun ale kankan, irọ lọkọ oun pa mọ oun.


O loun ko fẹ nnkan mi-in ju iyẹn lọ. Nigba ti wọn fun iyawo naa lanfaani lati fesi si ẹsun tọkọ ẹ ka si i lẹsẹ, obinrin naa ni alagbere paraku lọkọ toun fẹ, ko si nitiju rara, latori obinrin kan si omi-in lo n faye ẹ ṣe. Ni ti ọrọ oyun, o loun ko loyun fun ale kankan, irọ lọkọ oun pa mọ oun. O ni lọjọ to sun mọ oun toyun fi de, oun loun diidi rọ ọ lọti yo ko le ba oun laṣepọ, tori o ti n febi ibalopọ pa oun tipẹ. Ni ti ọrọ awọn ọmọ to ya iyakuya, Funṣọ ni baba wọn lo fa a, ko nifẹẹ awọn ọmọ rẹ rara, niṣe lo n leju mọ wọn, ko si raaye kọ wọn lẹkọọ. Wọn tun bi i pe ṣe o fara mọ ẹbẹ ọkọ rẹ lati tu igbeyawo wọn ka, obinrin naa loun fara mọ ọn, tori ajọṣe naa ti su oun pẹlu.


O ni lọjọ to sun mọ oun toyun fi de, oun loun diidi rọ ọ lọti yo ko le ba oun laṣepọ, tori o ti n febi ibalopọ pa oun tipẹ. Ni ti ọrọ awọn ọmọ to ya iyakuya, Funṣọ ni baba wọn lo fa a, ko nifẹẹ awọn ọmọ rẹ rara, niṣe lo n leju mọ wọn, ko si raaye kọ wọn lẹkọọ. Wọn tun bi i pe ṣe o fara mọ ẹbẹ ọkọ rẹ lati tu igbeyawo wọn ka, obinrin naa loun fara mọ ọn, tori ajọṣe naa ti su oun pẹlu. Lọrọ kan, Adajọ ati Aarẹ kootu naa, Ọgbẹni Adeniyi Kọledoye, ni kawọn mejeeji ṣi maa lọ na, ki wọn pada wọn lọjọ keji, oṣu keji, ọdun to n bọ, lati mọ ibi ti wọn maa fori ẹjọ ti si.


Lọrọ kan, Adajọ ati Aarẹ kootu naa, Ọgbẹni Adeniyi Kọledoye, ni kawọn mejeeji ṣi maa lọ na, ki wọn pada wọn lọjọ keji, oṣu keji, ọdun to n bọ, lati mọ ibi ti wọn maa fori ẹjọ ti si.


Sanwo-Olu kede iwosan ọfẹ fawọn opo ati arugbo l’Ekoo

Faith Adebọla, Eko Idunnu ṣubu lu ayọ fawọn opo ati arugbo to n gbe nipinlẹ Eko pẹlu bi Gomina Babajide Sanwo-Olu ṣe buwọ lu u pe kawọn ileewosan ijọba bẹrẹ si i pese iwosan ọfẹ fun wọn lẹyẹ-o-sọka. Iyawo gomina ọhun, Dokita Ibijọke Sanwo-Olu, lo kede ọrọ yii l’Ọjọbọ, Tọsidee, nibi ayẹyẹ ayajọ eto ilera kari aye ti ọdun yii (2020 Universal Healthcare Coverage (UHC) Day) eyi to waye nile ijọba, Alausa, Ikẹja. O ni bo tilẹ jẹ pe ọpọ awọn alaini, opo, alaabọ-ara atawọn arugbo ni wọn ti wa labẹ eto ma-da-mi-dofo lori ọrọ ilera, eyi ti ijọba Eko gbe kalẹ lọdun diẹ sẹyin, sibẹ, o han kedere pe ko rọrun fawọn kan lara wọn lati maa sanwo asansilẹ ibanigbofo to yẹ ki wọn maa san, tori ika o dọgba. Idi niyi tijọba fi mu lara ele ori owo ibanigbofo naa, lati fi pese ilera ọfẹ fawọn ti nnkan o rọrun fun lara awọn opo ati arugbo to wa nipinlẹ Eko. Ibijọkẹ, ẹni ti Akọwe agba lẹka eto ilera ipinlẹ Eko, Dokita Bọla Balogun, ṣoju fun, sọ pe ọdọọdun ni ayajọ eto ilera kari aye yii maa n waye, ṣugbọn tọdun yii bọ soju ẹ gan-an tori ipenija arun aṣekupani koronafairọọsi to ko ṣibaṣibo ba gbogbo aye lọdun yii, jẹ ara idi ti eto ilera to gbopọn fi ni lati wa fun gbogbo eeyan.


Wọn ti mu Dosu to pa Alaaji Jimọh olotẹẹli n’Idiroko

Adefunkẹ Adebiyi,Abẹokuta Lasiko ti Korona n gbona lọwọ lorilẹ-ede yii, ninu oṣu karun-un, ọdun yii, ni awọn olugbe agbegbe Ọmọ Ilu-Owotẹdo, n’Idiroko, deede ri oku ọkunrin olotẹẹli kan ti wọn n pe ni Alaaji Jimọh Bello. Ẹyin ọkọ ni wọn ju oku ẹ si, ko sẹni to mọ bo ṣe debẹ. Afi l’Ọjọbọ ọsẹ yii tawọn ọlọpaa foju ọmọ ogun ọdun pere kan han, ọmọ ti wọn pe orukọ ẹ ni Misipode Dosu naa lo fun Bello ni majele jẹ gẹgẹ bawọn ọlọpaa ṣe wi. DSP Abimbọla Oyeyẹmi ṣalaye ninu atẹjade to fi sita, pe ọmọdekunrin to n jẹ Dosu yii n ṣiṣẹ babalawo ni. O ni nigba tọwọ ba a lẹyin iwadii tawọn ṣe lo jẹwọ pe Alaaji Jimọh Bello to ni Otẹẹli J.B, l’Owode-Yewa, bẹ oun loogun owo lati ṣe ni. Dosu loun ni ki ọkunrin naa san ẹgbẹrun lọna ọọdunrun naira (300,000), o si ti foun ni ẹgbẹrun lọna igba ataabọ (250,000) ninu ẹ, ṣugbọn nigba ti iṣẹ to bẹ oun naa ko dahun lo bẹrẹ si i binu, to n halẹ mọ oun.


DSP Abimbọla Oyeyẹmi ṣalaye ninu atẹjade to fi sita, pe ọmọdekunrin to n jẹ Dosu yii n ṣiṣẹ babalawo ni. O ni nigba tọwọ ba a lẹyin iwadii tawọn ṣe lo jẹwọ pe Alaaji Jimọh Bello to ni Otẹẹli J.B, l’Owode-Yewa, bẹ oun loogun owo lati ṣe ni. Dosu loun ni ki ọkunrin naa san ẹgbẹrun lọna ọọdunrun naira (300,000), o si ti foun ni ẹgbẹrun lọna igba ataabọ (250,000) ninu ẹ, ṣugbọn nigba ti iṣẹ to bẹ oun naa ko dahun lo bẹrẹ si i binu, to n halẹ mọ oun. Ko si ma di pe yoo lọọ sọrọ naa fọlọpaa, o ni nitori ẹ loun ṣe pe e lalẹ ọjọ toun pa a naa pe ko waa ṣe etutu ikẹyin ti yoo maa mu owo wọle fun un. Eyi lo mu Alaaji Bello dagbere funyawo ẹ, n lo ba kuro nile pẹlu mọto Camry ẹ, o di ọdọ Dosu. Afi bo ṣe jẹ pe alọ rẹ ni wọn ri, ti wọn ko ri abọ.


Ko si ma di pe yoo lọọ sọrọ naa fọlọpaa, o ni nitori ẹ loun ṣe pe e lalẹ ọjọ toun pa a naa pe ko waa ṣe etutu ikẹyin ti yoo maa mu owo wọle fun un. Eyi lo mu Alaaji Bello dagbere funyawo ẹ, n lo ba kuro nile pẹlu mọto Camry ẹ, o di ọdọ Dosu. Afi bo ṣe jẹ pe alọ rẹ ni wọn ri, ti wọn ko ri abọ. Asejẹ iku, ewe ti majele wa ninu ẹ lọmọkunrin kekere yii gbe fun baba to too bi i lọmọ naa, to ni ko o jẹ ẹ. Nigba tiyẹn ko si mọ pe majele loun fẹẹ jẹ, o jẹ asejẹ naa, ẹsẹkẹsẹ lo ṣubu lulẹ, to si dagbere faye. Bi eyi ṣe ṣẹlẹ ni babalawo kekere yii gbe oku Alaaji Jimọh sẹyin ọkọ ẹ, o si wa a lọ sagbegbe Ọmọ-Ilu Owotẹdo, o ba tiẹ lọ. Ọjọ kọkandinlọgbọn, oṣu karun-un, ọdun 2020 yii, ni wọn ri oku Alaaji Jimọh to ti wu lẹyin ọkọ naa; latigba naa lawọn ọlọpaa ti bẹrẹ iwadii, ko too ye wọn pe Misipode Dosu ti wọn ri pẹlu baba naa kẹyin lo ran an sọrun ọsan gangan.


Asejẹ iku, ewe ti majele wa ninu ẹ lọmọkunrin kekere yii gbe fun baba to too bi i lọmọ naa, to ni ko o jẹ ẹ. Nigba tiyẹn ko si mọ pe majele loun fẹẹ jẹ, o jẹ asejẹ naa, ẹsẹkẹsẹ lo ṣubu lulẹ, to si dagbere faye. Bi eyi ṣe ṣẹlẹ ni babalawo kekere yii gbe oku Alaaji Jimọh sẹyin ọkọ ẹ, o si wa a lọ sagbegbe Ọmọ-Ilu Owotẹdo, o ba tiẹ lọ. Ọjọ kọkandinlọgbọn, oṣu karun-un, ọdun 2020 yii, ni wọn ri oku Alaaji Jimọh to ti wu lẹyin ọkọ naa; latigba naa lawọn ọlọpaa ti bẹrẹ iwadii, ko too ye wọn pe Misipode Dosu ti wọn ri pẹlu baba naa kẹyin lo ran an sọrun ọsan gangan. Ko le pẹ mọ ti wọn yoo fi gbe e lọ si kootu fun ẹsun ipaniyan, gẹgẹ bi CP Edward Ajogun, kọmiṣanna ọlọpaa ipinlẹ Ogun, ṣe paṣẹ.


Ko le pẹ mọ ti wọn yoo fi gbe e lọ si kootu fun ẹsun ipaniyan, gẹgẹ bi CP Edward Ajogun, kọmiṣanna ọlọpaa ipinlẹ Ogun, ṣe paṣẹ.


Lọọya meji n kawọ pọnyin rojọ l’Ekoo, wọn ni wọn ṣe magomago ibo ẹgbẹ wọn

Faith Adebọla, Eko Agbejọro gidi ni wọn loootọ, ṣugbọn wọn ko ri ẹjọ tara wọn yii ro o, ile-ẹjọ giga ijọba apapọ to wa n’Ikẹja ti paṣẹ pe ki wọn taari awọn agbẹjọro meji kan, Abilekọ Sarah Ajibola ati Ọgbẹni John Demide, sahaamọ EFCC. Wọn ko kowo jẹ o, ẹsun ṣiṣe magomago ibo ẹgbẹ awọn lọọya lo sọ wọn dero ahamọ. Ẹsun mẹrinla ọtọọtọ ni wọn fi kan wọn, ṣugbọn eyi to lewaju ninu wọn ni pe wọn ṣe magomago ibo apapọ ẹgbẹ lọọya to waye lọdun 2018, lati ṣegbe sẹyin ọkan lara awọn oludije fun ipo aarẹ ẹgbẹ naa. Agbẹjọro EFCC to jẹ olupẹjọ sọ pe niṣe lawọn mejeeji yii gbimọ-pọ, ti wọn lọọ yi akọsilẹ imeeli (email) ati nọmba foonu ẹgbẹrun kan o le mẹrin awọn lọọya ẹgbẹ wọn to yẹ ki wọn dibo pada, pẹlu ero pe ayederu akọsilẹ imeeli ati nọmba foonu ti wọn kọ ọhun ni wọn maa lo feto idibo. Ohun mi-in ti wọn tun fẹsun rẹ kan wọn ni pe wọn kọ agbelẹrọ orukọ awọn oludibo loriṣiiriṣii, wọn si so wọn mọ awọn ile-ẹjọ ti ki i ṣootọ. Wọn ni wọn tun lọọ yii awọn iwe pataki kan pada ninu kọmputa ti wọn fẹẹ lo feto idibo naa.


Agbẹjọro EFCC to jẹ olupẹjọ sọ pe niṣe lawọn mejeeji yii gbimọ-pọ, ti wọn lọọ yi akọsilẹ imeeli (email) ati nọmba foonu ẹgbẹrun kan o le mẹrin awọn lọọya ẹgbẹ wọn to yẹ ki wọn dibo pada, pẹlu ero pe ayederu akọsilẹ imeeli ati nọmba foonu ti wọn kọ ọhun ni wọn maa lo feto idibo. Ohun mi-in ti wọn tun fẹsun rẹ kan wọn ni pe wọn kọ agbelẹrọ orukọ awọn oludibo loriṣiiriṣii, wọn si so wọn mọ awọn ile-ẹjọ ti ki i ṣootọ. Wọn ni wọn tun lọọ yii awọn iwe pataki kan pada ninu kọmputa ti wọn fẹẹ lo feto idibo naa. Awọn olujẹjọ mejeeji lawọn o jẹbi. Agbejọro wọn, Abilekọ Deborah Ogundele ati Ọgbẹni N. E. Ogeibe, parọwa fun ile-ẹjọ lati faaye beeli silẹ fawọn afurasi ọdaran ti wọn di onibaara wọn yii, paapaa nitori agba lọọya ni Ajibọla, o ti lo ju ọdun mẹẹẹdogun lọ lẹnu iṣẹ naa, awo ko si gbọdọ dalẹ awo. Adajọ Chuka Obiozor to gbọ aroye wọn ọhun sọ pe oun faaye beeli silẹ pẹlu ẹgbẹrun lọna ẹẹdẹgbẹta fun ọkọọkan wọn, pẹlu ẹlẹrii kọọkan ni iye owo kan naa, ko si ni dukia to jọju bii ile tabi ilẹ lagbegbe kootu ọhun.


Awọn olujẹjọ mejeeji lawọn o jẹbi. Agbejọro wọn, Abilekọ Deborah Ogundele ati Ọgbẹni N. E. Ogeibe, parọwa fun ile-ẹjọ lati faaye beeli silẹ fawọn afurasi ọdaran ti wọn di onibaara wọn yii, paapaa nitori agba lọọya ni Ajibọla, o ti lo ju ọdun mẹẹẹdogun lọ lẹnu iṣẹ naa, awo ko si gbọdọ dalẹ awo. Adajọ Chuka Obiozor to gbọ aroye wọn ọhun sọ pe oun faaye beeli silẹ pẹlu ẹgbẹrun lọna ẹẹdẹgbẹta fun ọkọọkan wọn, pẹlu ẹlẹrii kọọkan ni iye owo kan naa, ko si ni dukia to jọju bii ile tabi ilẹ lagbegbe kootu ọhun. O ni ti ko ba ṣee ṣe fun wọn lati kaju ohun tile-ẹjọ la kalẹ yii, ki wọn maa lọọ gbatẹgun lahaamọ EFCC titi di ọjọ kẹrinla, oṣu kẹrin, ọdun to n bọ.


O ni ti ko ba ṣee ṣe fun wọn lati kaju ohun tile-ẹjọ la kalẹ yii, ki wọn maa lọọ gbatẹgun lahaamọ EFCC titi di ọjọ kẹrinla, oṣu kẹrin, ọdun to n bọ.


Wọn dana sun awọn obinrin meji ti wọn fura si bii ajinigbe niluu Iwo

Florence Babaṣọla, Oṣogbo Awọn ọdọ tinu n bi ti dana sun awọn obinrin meji ti wọn fura si gẹgẹ bii ajinigbe niluu Iwo lọsan-an Ọjọbọ, Tọsidee, ọsẹ yii. ALAROYE gbọ pe lagbegbe Orieeru, niluu naa, lọwọ ti tẹ awọn iya mejeeji nibi ti wọn ti n rin irin ifura kaakiri. Bi wọn ṣe mu wọn ni wọn ko wọn lọ si aafin Oluwoo tiluu Iwo, nibẹ ni wọn ti paṣẹ pe ki wọn ko wọn lọ si agọ ọlọpaa. Ṣugbọn bi wọn ṣe jade ninu aafin ni inu bi awọn ọdọ naa, lẹyin ti wọn na wọn bii kiku bii yiye ni wọn ko taya si wọn lori niwaju Wema Bank to wa loju-ọna Ọja-Alẹ, ti wọn si dana sun wọn.


Buhari fariga, ko yọju sawọn aṣofin ti wọn ranṣẹ pe e

Jide Alabi Gẹgẹ iwoye awọn eeyan tẹlẹ pe o ṣee ṣe ki Aarẹ Muhammadu Buhari ma yọju si awọn aṣọfin l’Ọjọbọ, Tọsidee, nibi ti wọn ti pe e ko waa ṣalaye akitiyan ijọba ẹ lori bi ọrọ eto aabo ṣe da bayii ni Naijiria. Lọjọ kin-in-ni, oṣu kẹwaa, ọdun yii, gan-an lawọn ọmọ ile-igbimọ aṣoju-ṣofin sọ ọ laarin ara wọn pe o ṣe pataki ki Buhari waa sọ tẹnu ẹ, ti Aarẹ naa si gba lati yọju si wọn loni-in Ọjọbọ, ọjọ kẹwaa, oṣu kejila, ọdun yii. Nipinlẹ Borno lọhun-un lawọn janduku afẹmi-ṣofo kan ti kọ lu awọn agbẹ onirẹsi ti wọn le logoji, ti wọn si pa wọn nipakupa laipẹ yii. Iṣelẹ yii gan an ni wọn lo mu awọn aṣofin sọ pe nibi ti wahala iṣekupani de lorilẹ-ede yii loni-in, o ti di dandan ki awon eeyan Naijira gbọ lẹnu Buhari, ohun ti ijọba rẹ n ṣe nipa eto aabo. Ṣa o, Minisita fun eto idajọ, Abubakar Malami, ti kọkọ sọ lọjọ Wẹsidee pe awọn aṣofin ko lẹtọọ lati fipa mu Aarẹ lati waa sọ tẹnu ẹ nipa ọrọ aabo. Yatọ si eyi, ALAROYE tun gbọ pe ohun to mu Aarẹ Buhari ma yọju ni bi awọn eeyan kan ṣe ta a lolobo pe awọn aṣofin kan ti n duro de e lati fi awọn ibeere kan to lagbara yẹyẹ ẹ, iyẹn to ba yọju si wọn loni-in.


Ole wọle igbimọ aṣofin Ogun, wọn ji ọpa aṣẹ wọn lọ

Adefunkẹ Adebiyi,Abẹokuta Bi ẹ ṣe n ka iroyin yii, ko si ọpa aṣẹ agbara mọ nile igbimọ awọn aṣofin ipinlẹ Ogun, awọn ole ti gba abẹ orule wọ ọfiisi abẹnugan ibẹ, wọn si ti gbe ọpa naa lọ Ọjọbọ, ọsẹ yii, ti i ṣe ọjọ kẹwaa, oṣu kejila, ọdun yii niṣẹlẹ yii ṣẹlẹ, nigba ti awọn ole kan wọ ọgba ile-igbimọ naa to wa l’Oke-Mosan, l’Abẹokuta. Alukoro ọlọpaa nipinlẹ Ogun, DSP Abimbọla Oyeyẹmi, tilẹ ti fidi ẹ mulẹ pẹlu, pe awọn kan ti gbe ọpa ti wọn n pe ni Mace lede oyinbo naa lọ. Bo tilẹ jẹ pe wọn ti ri abala ọpa naa ti wọn ya ami asia orilẹ-ede yii si, apa keji rẹ to jẹ ọpa gan-an ko ti i jẹ riri, wọn ṣi n wa a lasiko ta a pari iroyin yii ni. Alukoro ọlọpaa sọ pe awọn ko ti i mu ẹnikẹni gẹgẹ bii afurasi lori iṣẹlẹ yii, o ni ṣugbọn iwadii ṣi n tẹsiwaju, awọn yoo si mu awọn to wa nidii ọpa aṣẹ ti wọn gbe lọ naa. Nigba to n ba awọn akọroyin sọrọ lori iṣẹlẹ yii, Ọlakunle Oluọmọ, olori ile naa, sọ pe oun ko fura si ẹnikẹni. O ni oun ri ohun to ṣẹlẹ naa bii ole jija, awọn ọlọpaa ni yoo tuṣu desalẹ ikoko, ti wọn yoo si fi oju awọn aṣebi naa han.


Alukoro ọlọpaa sọ pe awọn ko ti i mu ẹnikẹni gẹgẹ bii afurasi lori iṣẹlẹ yii, o ni ṣugbọn iwadii ṣi n tẹsiwaju, awọn yoo si mu awọn to wa nidii ọpa aṣẹ ti wọn gbe lọ naa. Nigba to n ba awọn akọroyin sọrọ lori iṣẹlẹ yii, Ọlakunle Oluọmọ, olori ile naa, sọ pe oun ko fura si ẹnikẹni. O ni oun ri ohun to ṣẹlẹ naa bii ole jija, awọn ọlọpaa ni yoo tuṣu desalẹ ikoko, ti wọn yoo si fi oju awọn aṣebi naa han. Nipa bo ṣe jẹ dandan ki ọpa yii wa ninu ile lasiko ti wọn ba n jokoo ipade nile naa, Oluọmọ ni bo ṣe sọnu yii ko ni kawọn ma jokoo ipade. O ni to ba to asiko fawọn lati jokoo, ọpa aṣẹ yoo jade.


Nipa bo ṣe jẹ dandan ki ọpa yii wa ninu ile lasiko ti wọn ba n jokoo ipade nile naa, Oluọmọ ni bo ṣe sọnu yii ko ni kawọn ma jokoo ipade. O ni to ba to asiko fawọn lati jokoo, ọpa aṣẹ yoo jade.


Niṣe lo yẹ ki wọn maa ge nnkan ọmọkunrin ẹni to ba fipa baayan lo pọ sọnu-Kuyẹ

Faith Adebọla, Eko Ọgọọrọ awọn to sọrọ nibi apero itagbangba tileegbimọ aṣofin Eko gbe kalẹ l’Ọjọruu, Wẹsidee, ọsẹ yii, lo fi ẹdun ọkan wọn han lori bi idajọ ododo ṣe n falẹ, ti oju ẹjọ n daru, lori iwa ifipanilopọ nipinlẹ Eko, wọn ni afi kijọba tete wa nnkan ṣe si i. Gbọngan apero kan ninu ọgba ile aṣofin naa l’Alausa, Ikẹja, leto ọhun ti waye, awọn aṣofin naa lawọn fẹẹ gba ero araalu lori abadofin kan to da lori iwa ifipabanilopọ, iwa ọdaran abẹle, fifooro ẹni lori ọrọ ibalopọ ati awọn ọrọ to jẹ mọ ọn. Alaaja Onitiri Kuyẹ, mama ẹni aadọrin ọdun kan to sọrọ nibẹ sọ pe ọpọ igba lo maa n ṣe oun ni kayeefi toun ba gbọ iroyin ifipabanilopọ, ati biba ọmọde ṣeṣekuṣe, ṣugbọn alọ ẹjọ lawọn saaba maa n gbọ, awọn ki i ri abọ rẹ. Obinrin naa dabaa pe ki wọn ṣofin lati maa ge nnkan ọmọkunrin ẹni to ba fipa baayan lo pọ sọnu, tabi ki wọn tẹ wọn lọdaa. Abilekọ Ọnasanya Adeyọsọla ṣaroye pe lọpọ igba lawọn agbofinro ki i jẹ ki ẹsun ifipabanilopọ lọ bo ṣe yẹ ko lọ, paapaa to ba ti jẹ laarin tọkọ-taya, o tun beere pe ki wọn ṣofin lati daabo bo olufisun, tori bawọn eeyan ṣe maa n dunkooko mọ ẹni to ba lọọ fẹjọ sun. Nigba to n fesi, Olori awọn aṣofin, Ọnarebu Mudashiru Ọbasa, ẹni ti Ọnarebu Wasiu Sanni Eṣhinlokun, ṣoju fun, sọ pe ninu abadofin tuntun yii, iwe akọsilẹ nipa ẹni to ba jẹbi ifipabanilopọ tabi iwa ipa abẹle, ibaa jẹ ọkunrin tabi obinrin, maa wa, awọn araalu si maa lanfaani si iwe naa, fun iṣẹ iwadii, ati lati dojuti awọn to n hu iru iwa buruku yii, ati pe eto ti wa lati gbe igbimọ kan dide to maa tubọ ṣagbatẹru bi iya to tọ ṣe maa jẹ afipabanilopọ, iwadii ati igbẹjọ ko ṣi ni i falẹ bii tatẹyinwa, tori ọrọ naa ti kuro ni ṣereṣere lorileede yii. Ọrọ to sọ yii ni alaga igbimọ alabẹ-ṣekele lori ọrọ awọn obinrin ati eto leṣẹẹ-lugbẹ, Ọnarebu Mojisọla Alli-Macaulay, to n ṣoju ẹkun idibo Amuwo-Ọdọfin keji, kin lẹyin.


Ijọba ṣekilọ: Ẹnikẹni ko gbọdọ tọju tabi sin oku sinu ile mọ l’Ekoo o

Faith Adebọla, Eko Ijọba ipinlẹ Eko ti fofin de aṣa ṣiṣẹ oku lọjọ sinu ile adani tawọn eleebo n pe ni ẹnbaamu (embalment) ati titọju oku pamọ sile bayii, wọn lẹnikẹni ko gbọdọ tun ṣe iru nnkan bẹẹ mọ jake-jado ipinlẹ naa. Atẹjade kan ti Akọwe agba lẹka to n ri si atunṣe ofin (Lagos State Law Reform Commission), Abilekọ Ade Adeyẹmọ, buwọ lu, sọ pe tori ewu ajakalẹ arun nijọba ṣe ṣofin yii. O ni latilẹ wa, ko bofin mu lati sọ yara adani ninu ile tawọn eeyan n gbe di ibi igbokuu-pamọ-si, tabi ki wọn maa da kẹmika si oku lara nibẹ lati ṣe e lọjọ, ko si yẹ ki wọn sọ ile gbigbe di itẹkuu. Awọn ọsibitu ijọba ati aladaani to ni aaye fun iru nnkan bẹẹ ti wa kaakiri to yẹ kawọn eeyan maa lo gẹgẹ bo ṣe sọ. O fi kun un pe bijọba ko ṣe sọrọ lori ọrọ yii tẹlẹ ko tumọ si pe aṣa naa bofin mu, ati pe loorekoore lawọn maa n yiri awọn ofin ipinlẹ Eko wo lati mu un ba igba mu, lara ẹ si ni ofin ti wọn kede yii. Ni ipari ọrọ rẹ, Adeyẹmọ ni ta a ba fẹẹ bọ lọwọ ewu akoran ati ajakalẹ arun bii Ẹbola, iba Lassa atawọn mi-in, o pọn dandan ka pa ofin yii mọ, tori ẹnikẹni to ba tapa si i lati asiko yii lọ yoo geka abamọ jẹ niwaju adajọ.


Ijọba kede adinku owo data, o lawọn ileeṣẹ ẹrọ ibanisọrọ gbọdọ tẹle e

Dada Ajikanje Ọ jọ pe iroyin ayọ yii yoo ṣe ọpọ awọn ọmọ Naijiria loore, paapaa awọn to fẹran lati maa lo ikanni ayelujara daadaa. Ni bayii, ijọba apapọ ti ṣadinku iye owo tawọn eeyan yoo fi maa ra data sori ẹrọ foonu wọn. Iko aadọta gan-an ni adinku tijọba ti paṣe pe ki wọn ṣe si iye ti wọn n ra data naa bayii. Ọjọbọ, Tọsidee, ọsẹ yii, gan-an ni wọn kede eyi. Bakan naa ni ijọba ti pa ajọ to n ṣamojuto eto ibanisọrọ, iyẹn Nigerian Communications Commission, laṣe lati ri i pe igbesẹ waye lori aṣẹ tuntun ọhun, ki awọn ileeṣẹ ẹlẹrọ ibanisọrọ si tẹle e. Pẹlu igbesẹ tuntun yii, data ti awọn eeyan n ra ni ẹgbẹrun kan naira yoo di irinwo naira ati naira mẹtadindinlaaadọrun-un (487) fun data giigi kan (1GB), bẹẹ nijọba sọ pe latinu oṣu kọkanla to kọja yii lo yẹ ko ti bẹrẹ. Minisita fun eto ibanisọrọ ati okoowo ẹrọ igbalode, Dokita Isa Ibrahim Pantami, lo kede ọrọ yii, bẹẹ lo sọ pe igbesẹ ọhun waye pẹlu ilana tijọba gbe kalẹ fun ajọ to n ṣakoso eto lilo ẹrọ ibanisọrọ.


Ọjọbọ, Tọsidee, ọsẹ yii, gan-an ni wọn kede eyi. Bakan naa ni ijọba ti pa ajọ to n ṣamojuto eto ibanisọrọ, iyẹn Nigerian Communications Commission, laṣe lati ri i pe igbesẹ waye lori aṣẹ tuntun ọhun, ki awọn ileeṣẹ ẹlẹrọ ibanisọrọ si tẹle e. Pẹlu igbesẹ tuntun yii, data ti awọn eeyan n ra ni ẹgbẹrun kan naira yoo di irinwo naira ati naira mẹtadindinlaaadọrun-un (487) fun data giigi kan (1GB), bẹẹ nijọba sọ pe latinu oṣu kọkanla to kọja yii lo yẹ ko ti bẹrẹ. Minisita fun eto ibanisọrọ ati okoowo ẹrọ igbalode, Dokita Isa Ibrahim Pantami, lo kede ọrọ yii, bẹẹ lo sọ pe igbesẹ ọhun waye pẹlu ilana tijọba gbe kalẹ fun ajọ to n ṣakoso eto lilo ẹrọ ibanisọrọ. Patanmi sọ pe, “Iye ti wọn n ra data 1GB laarin oṣu kin-in-ni, ọdun yii, si ọsu kọkanla, ti kuro ni ẹgbẹrun kan naira, o ti di irinwo naira ati naira mẹtadindinlaaadọrun-un (487). O fi kun un pe lara igbesẹ ajọ ọhun ni lati fun araalu lanfaani lati maa ra giigi data kan ni naira mọkandinnirinwo (N390) nigba ti yoo ba fi di ọdun 2025. Bakan naa ni ileeṣẹ yii ti ṣeleri fawọn eeyan orilẹ-ede yii pe eto ati ilana ti wa lati ri i daju pe awọn ileeṣẹ ẹlẹrọ ibanisọrọ tẹle aṣẹ ijọba lai yan araalu jẹ rara.


Patanmi sọ pe, “Iye ti wọn n ra data 1GB laarin oṣu kin-in-ni, ọdun yii, si ọsu kọkanla, ti kuro ni ẹgbẹrun kan naira, o ti di irinwo naira ati naira mẹtadindinlaaadọrun-un (487). O fi kun un pe lara igbesẹ ajọ ọhun ni lati fun araalu lanfaani lati maa ra giigi data kan ni naira mọkandinnirinwo (N390) nigba ti yoo ba fi di ọdun 2025. Bakan naa ni ileeṣẹ yii ti ṣeleri fawọn eeyan orilẹ-ede yii pe eto ati ilana ti wa lati ri i daju pe awọn ileeṣẹ ẹlẹrọ ibanisọrọ tẹle aṣẹ ijọba lai yan araalu jẹ rara.


Jẹmila to dana sun obinrin ẹgbẹ ẹ mọle lọjọsi ti dero ọgba ẹwọn

Bo tilẹ jẹ pe ọmọ ọdun mọkandinlogun pere ni Jẹmila Ibraheem, to si tun jẹ obinrin, sibẹ, ile-ẹjọ Majisreeti kan to wa l’Ọgba, nipinlẹ Eko, ti paṣẹ lowurọ Ọjọbọ, Tọsidee yii, pe ki wọn sọ ọ sọgba ẹwọn to wa ni Kirikiri, latari ẹsun pe o dana sun ile afẹsọna ẹ tẹlẹ, Mohammed Yusuf, to si ṣe bẹẹ sun ọmọbinrin tiyẹn ṣẹṣẹ n fẹ, Rabi, mọle. Agbefọba, to ṣoju fun olupẹjọ, Thomas Nurudeen, sọ pe ọjọ kejidinlogun, oṣu kọkanla, to kọja yii, niṣẹlẹ buruku naa waye l’Opopona Ekoba, Monkey Village, Satelite Town, nipinlẹ Eko. Gẹgẹ bo ṣe wi, o ni iwadii tawọn ọlọpaa ṣe fihan pe afurasi ọdaran yii lọ sile afẹsọna rẹ tẹlẹ laaarọ ọjọ ọhun, o si ba oloogbe naa nibẹ, eyi to mu ko ro pe ibẹ lọmọbinrin naa sun mọju, lo ba fa ibinu yọ. Ko pẹ lẹyin naa lo pada wa oun ati ọrẹ rẹ mi-in pẹlu epo bẹntiroolu, o si dana sun ile naa lai bikita pe oloogbe naa wa ninu rẹ, iṣẹlẹ naa lo si ṣeku pa Rabi lẹyin wakati diẹ tawọn alaaanu kan dọgbọn yọ ọ jade ninu ina, bo tilẹ je pe o ti fara pa gidigidi. Ọjọ kẹta lẹyin eyi lọwọ tẹ Jẹmila ti wọn lo n kọṣẹ ere tiata nibi to sapamọ si, ti wọn si fi pampẹ ofin gbe e, ti iwadii si ti fihan pẹlu ẹri gidi pe oun lo mọ-ọn-mọ huwa ika naa,. Nigba ti wọn ni ko fesi, niṣe ni olujẹjọ rawọ ẹbẹ si Adajọ P. E. Nwaka pe ki wọn ṣaanu oun, kile-ẹjọ jẹ koun maa ti ile waa jẹjọ, ṣugbọn adajọ wọgi le ẹbẹ rẹ, o waa paṣẹ pe ọgba ẹwọn Kirikiri ni ki wọn gbe e lọ, titi di ọjọ kẹrin, oṣu kin-in-ni, ọdun to n bọ.


Ko pẹ lẹyin naa lo pada wa oun ati ọrẹ rẹ mi-in pẹlu epo bẹntiroolu, o si dana sun ile naa lai bikita pe oloogbe naa wa ninu rẹ, iṣẹlẹ naa lo si ṣeku pa Rabi lẹyin wakati diẹ tawọn alaaanu kan dọgbọn yọ ọ jade ninu ina, bo tilẹ je pe o ti fara pa gidigidi. Ọjọ kẹta lẹyin eyi lọwọ tẹ Jẹmila ti wọn lo n kọṣẹ ere tiata nibi to sapamọ si, ti wọn si fi pampẹ ofin gbe e, ti iwadii si ti fihan pẹlu ẹri gidi pe oun lo mọ-ọn-mọ huwa ika naa,. Nigba ti wọn ni ko fesi, niṣe ni olujẹjọ rawọ ẹbẹ si Adajọ P. E. Nwaka pe ki wọn ṣaanu oun, kile-ẹjọ jẹ koun maa ti ile waa jẹjọ, ṣugbọn adajọ wọgi le ẹbẹ rẹ, o waa paṣẹ pe ọgba ẹwọn Kirikiri ni ki wọn gbe e lọ, titi di ọjọ kẹrin, oṣu kin-in-ni, ọdun to n bọ. O ni ki agbefọba tete gbe faili ẹjọ naa siwaju ajọ to n gba adajọ nimọran ki igbẹjọ to kan too waye.


O ni ki agbefọba tete gbe faili ẹjọ naa siwaju ajọ to n gba adajọ nimọran ki igbẹjọ to kan too waye.